title: Partikularismi (tietoteoria)

text: Partikularismi on eräs vastaus ns. kriteerin ongelmaan. Sen mukaan on olemassa tapauksia, joissa tiedämme kiistatta jotakin. Näistä tapauksista voidaan muodostaa yleinen kriteeri. Termi esiintyy Roderick Chisholmin kriteerin ongelmaa käsittelevässä artikkelissa "The Problem of the Criterion" (1973), sekä hänen oppilaallaan Ernest Sosalla ("The Raft and the Pyramid: Coherence versus Foundations in the Theory of Knowledge", 1980).


title: Partikularismi (tietoteoria)

text: Koska partikularismin lähestymistapa ”mitä tiedämme?” antaa ymmärtää että tiedämme, se on pohjimmiltaan antiskeptisistinen. Partikularismin vastakohtana on metodismi, joka kysyy ennemmin ”kuinka tiedämme?”. Chisholm itse asettui partikularismin kannalle.


title: Lappi (Ruotsi)

text: Lappi () on yksi Ruotsin maakunnista. Se sijaitsee Pohjois-Ruotsissa Norlannin pääalueella. Lapin pinta-ala on 109 729,1 km². Vuoden 2011 lopussa maakunnassa oli 93 258 asukasta, joten väentiheys oli 0,8 asukasta neliökilometriä kohti.


title: Lappi (Ruotsi)

text: Lappi käsittää suuren osan Västerbottenin ja Norrbottenin lääneistä. Ennen vuotta 1809 se oli osa samaa maakuntaa, johon kuului myös nykyisen Suomen Lapin pohjoisosa eli Lapin historiallinen maakunta Suomessa. Laajimmillaan Lappiin historiallisena alueena voidaan lukea alueita myös Norjassa ja Venäjällä.


title: Lappi (Ruotsi)

text:
Ruotsin Lapissa on Euroopan suurin erämaa-alue Laponia, joka on Unescon maailmanperintökohde.
Lapissa oli vuoden 2011 lopussa yhteensä 93 258 asukasta, jotka jakaantuivat eri lääneihin seuraavasti:
Kaikki läänit kuuluvat maakuntaan vain osittain.


title: Claude Rains

text: Claude Rains (10. marraskuuta 1889 Lontoo, Englanti – 30. toukokuuta, 1967 Laconia, New Hampshire, Yhdysvallat) oli englantilainen teatteri- ja elokuvanäyttelijä. Hän tuli tunnetuksi monista Hollywood-elokuvista.


title: Claude Rains

text: Hän aloitti elokuvauransa 1930-luvun alussa. Hänen uransa tunnetuimpia elokuvia ovat mm. "Robin Hoodin seikkailut" (The Adventures of Robin Hood, 1938), Frank Capran ohjaama ja James Stewartin tähdittämä "Mr. Smith lähtee Washingtoniin" (Mr. Smith Goes to Washington, 1939), "Renkaita vedessä" (Kings Row, 1942), "Uusien tähtien alla" (Now, Voyager, 1942), "Casablanca" (Casablanca, 1942), "Suuren oopperan kummitus" (Phantom of the Opera, 1943), "Pirunsaaret vangit" (Passage to Marseille, 1944), "Naisen valta" (Mr. Skeffington, 1944), Alfred Hitchcockin ohjaama "Notorious – kohtalon avain" (Notorious, 1946), "Arabian Lawrence" (Lawrence of Arabia, 1962) ja "Mies Nasaretista" (The Greatest Story Ever Told, 1965). Hänen uransa kuuluisin rooli oli Kapteeni Renault'n rooli elokuvassa "Casablanca". Hän on saanut urastaan tähden Hollywood Walk of Famelle.


title: Claude Rains

text: Claude Rainsistä tuli Yhdysvaltain kansalainen vuonna 1939. Yksityiselämässään hän oli naimisissa kuusi kertaa ja hänellä oli yksi lapsi. Hän kuoli 77-vuotiaana.


title: Zeugma (kaupunki)

text: Zeugma oli muinainen kaupunki Commagenessa, nykyisessä Turkissa. Seleukos I Nikator perusti kaupungin vuonna 300 eaa. Kaupungin alkuperäinen nimi oli luultavasti Seleukeia. Roomalaiset valtasivat kaupungin vuonna 64 eaa., minkä jälkeen kaupungin nimeksi tuli Zeugma. Kaupunki oli legio IV Scythican tukikohta. Sassanidien kuningas Shapur I tuhosi kaupungin vuonna 256. Myöhemmin kaupunki joutui taas Rooman valtaan, mutta lopulta arabit valtasivat sen.


title: Metodismi (tietoteoria)

text: Metodismi viittaa tietoteoriassa lähestymistapaan, joka kiinnittää huomion siihen, miten jokin tiedetään, sen sijasta mitä tiedetään. Metodisti kysyy siis ”kuinka tiedämme?” ennen kuin ”mitä tiedämme?”.


title: Metodismi (tietoteoria)

text: Metodismi on eräs vastaus ns. kriteerin ongelmaan. Sen mukaan on mahdollista esittää yleinen kriteeri, jonka perusteella voidaan arvioida yksittäistapauksia. Termi esiintyy Roderick Chisholmin kriteerin ongelmaa käsittelevässä artikkelissa "The Problem of the Criterion" (1973), sekä hänen oppilaallaan Ernest Sosalla ("The Raft and the Pyramid: Coherence versus Foundations in the Theory of Knowledge", 1980).


title: Metodismi (tietoteoria)

text: Koska metodismin lähestymistapa ”kuinka tiedämme?” ei oleta sitä, että tietäisimme mitään, se on yhteensopiva skeptisismin kanssa. Sosan mukaan esimerkiksi David Hume oli tietoteoreettinen metodisti.


title: SM-sarja (jääkiekko)

text: SM-sarja eli Mestaruussarja oli Jääkiekon SM-liigaa edeltänyt Suomen jääkiekon korkein sarjataso, joka perustettiin vuonna 1933.


title: SM-sarja (jääkiekko)

text: Jääkiekon Suomen mestaruudesta kilpailtiin ensimmäisen kerran kaudella 1927–1928 cup-muotoisena. Tässä muodossa kilpailutoiminta jatkui myös seuraavina kausina, kunnes Tampereen Ilveksen aloitteesta vuonna 1933 alettiin pelata sarjaa.


title: SM-sarja (jääkiekko)

text: Kauden 1974–1975 jälkeisessä organisaatiouudistuksessa jääkiekon mestaruussarja erotettiin muusta sarjakiekkoilusta, josta jäi huolehtimaan Suomen Jääkiekkoliitto. Mestaruussarja jatkoi itsenäisenä organisaationa nimellä SM-liiga.


title: SM-sarja (jääkiekko)

text:
1.k = 1. kierros
sf = välierä
Vuonna 1930 ei ratkaistu mestaruutta leudon talven vuoksi


title: SM-sarja (jääkiekko)

text:
Kausina 1939–1940 ja 1941–1942 SM-sarjaa ei pelattu sodan vuoksi lainkaan.
Kaudella 1943–1944 SM-sarjaa ei voitu pelata loppuun sodan vuoksi.
n/2 = joukkueen sijoitus alkulohkossa


title: SM-sarja (jääkiekko)

text: n/2 = joukkueen sijoitus alkulohkossa


title: Bensheim

text: Bensheim on kaupunki Saksassa, Hessenin osavaltiossa. Se sijaitsee noin 50 kilometriä etelään Frankfurtista. Vuoden 2011 väestönlaskennassa siellä oli 39 253 asukasta.


title: The Kingston Trio

text: The Kingston Trio on yhdysvaltalainen folkyhtye. Se perustettiin 1957 Palo Altossa Kaliforniassa. Alkuperäisjäsenet olivat Bob Shane, Nick Raynolds ja Dave Guard. Soittimina jäsenillä oli kaksi akustista kitaraa ja banjo.


title: The Kingston Trio

text: Juuri collegesta valmistuneet nuorukaiset ansaitsivat elantonsa soittamalla kalifornialaisissa klubeissa, kunnes heidän managerinsa Frank Werber sai hankituksi yhtyeelle levytyssopimuksen suurelle Capitol-levy-yhtiölle. Vuonna 1958 ilmestyi Kingston Trion läpimurtohitti ”Tom Dooley”. Laulu sai Grammy-palkinnon vuoden parhaana country & western -esityksenä.


title: The Kingston Trio

text:
Dave Guard lähti yhtyeestä 1961 musiikillisten ja taloudellisten erimielisyyksien vuoksi. Hänen tilalleen tuli John Stewart.
Yhtyeen suosio 1960-luvun alussa oli suuri. Parhaimmillaan Kingston Triolla oli neljä albumia Yhdysvaltain kymmenen eniten myydyn albumin listalla. Albumeja julkaistiin tiheään tahtiin ja ne menestyivät hyvin, mutta single-listan kärjessä Kingston Trio oli vain harvoin.


title: The Kingston Trio

text: Kingston Trion suosio laski Beatlesin ja muiden brittiyhtyeiden noustessa Amerikan levymyyntilistojen kärkeen. Yhtye hajosi 1967.


title: The Kingston Trio

text: Bob Shane perusti uuden yhtyeen, New Kingston Trio, vuonna 1969. Vuonna 1976 Shane sai alkuperäisen yhtyeen jäseniltä luvan käyttää omasta yhtyeestään nimeä Kingston Trio. Nick Raynolds palasi jäseneksi 1980-luvulla ja erosi 1998. Bob Shane puolestaan jätti yhtyeen vuonna 2004 heikentyneen terveytensä vuoksi.


title: The Kingston Trio

text: Nykyinen kokoonpano on: George Grove, Bill Zorn and Rick Dougherty, eli yhtään 1960-luvun Kingston Trion jäsentä ei ole enää mukana. Bob Shanen mielestä nykykokoonpano kuulostaa hyvin paljon alkuperäiseltä 1957-1961 toimineelta Kingston Triolta.


title: The Kingston Trio

text: Saksalainen Bear Family Records on julkaissut Kingston Trion laajasta tuotannosta kaksi CD-boksia: The Guard Years ja The Stewart Years. Kummassakin boksissa on 10 levyä. Mukana ei ole 1967 hajoamisen jälkeen levytettyjä lauluja.


title: SM-sarja

text: SM-sarja voi tarkoittaa seuraavia:


title: Max Manner

text:
Max Manner (s. 2. syyskuuta 1965 Turku) on turkulaissyntyinen kirjailija, jonka ensimmäinen rikosromaani "Revanssi" ilmestyi kauppoihin elokuussa 2007 Minerva-kustannusyhtiön kustantamana. Sittemmin kirjailija on jatkanut tuotantoaan Crime Time -osuuskunnassa,
Max Manner on Suomen Kirjailijaliiton ja ITW:n (International Thriller Writers Inc) jäsen.


title: Max Manner

text: 2007 julkaistu "Revanssi" oli ensimmäinen osa Mannerin "Anna Mäki" -dekkarisarjasta. Ylikomisario Anna Mäki on esiintynyt sittemmin kaikissa Mannerin julkaisemissa rikosromaaneissa.


title: Max Manner

text: Mannerilta on ilmestynyt vuoteen 2016 mennessä yhteensä kymmenen rikosromaania, "Revanssin" lisäksi "Demi-Sec", "K18, 72 h, 13. Huone, Vapauttaja, Räsynukke," "Bandiitti," "Jääkyynel" ja "Osiris" sekä useampia novellikokoelmia ("Brysselin Esso, Taksi, Keikka, Rikospaikka Tampere").


title: Max Manner

text: "K18" aloitti trilogian, jonka pääosassa on Ruotsissa syntynyt kiinalais-suomalainen Annika Malm. Trilogian kolmas osa "13. huone" ilmestyi vuonna 2011. 13. Huone julkaistiin Helsingin Sanomissa myös viikon kirjana marraskuussa 2014.


title: Max Manner

text: Momtchil Momtchilov ohjasi "13. Huone" teoksesta kirjatrailerin keväällä 2011.


title: Max Manner

text: "Vapauttaja" (2012) aloitti Suomeen muuttaneesta norjalaisesta rikospoliisi Stein Storesenista kertovan sarjan. Stein Storesen esiintyi ensimmäisen kerran Mannerin kirjoissa jo "72h" romaanin loppusivuilla. "13. Huone" romaanissa turkulaistunut norjalaisetsivä jakoi pääosan Annika Malmin kanssa.


title: Max Manner

text: Max Manner kirjoitti alkuvuodesta 2008 Helsingin sanomien nettisivuille Suomen ensimmäisen interaktiivisen ajankohtaisuuksiin perustuvan verkkodekkarin "Revontulet".


title: Max Manner

text: Vuonna 2015 Max Manner julkaisi Suomen ensimmäisen Twitteriin sovitetun rikosnovellin "Rysälä & Esola" kokoelmasta "Brysselin Esso".


title: Carroll Baker

text: Carroll Baker (s. 28. toukokuuta 1931) on yhdysvaltalainen näyttelijä ja 1960-luvun seksisymboli. Hän voitti vuonna 1957 Golden Globe -palkinnon ("lupaavin tulokas") ja on ollut ehdolla Oscar-palkinnon saajaksi. Hänellä on puolalaisia sukujuuria.


title: Carroll Baker

text: Baker syntyi Johnstownissa, Pennsylvaniassa. Hän toimi alun perin taikurin avustajana ja sai ensimmäisen elokuvaroolinsa vuonna 1953. Hän esiintyi noihin aikoihin myös televisiomainoksissa ja opiskeli Actors Studiolla. Hänellä oli merkittävä rooli Elia Kazanin "Nukkevaimossa" ja George Stevensin "Jättiläisessä", molemmat vuodelta 1956.


title: Carroll Baker

text: Bakerin muiden tunnettujen esiintymisten joukkoon lukeutuvat roolit elokuvissa "Suuri maa" (1958), "Taivaan viha" (1959) ja "Hämärän kuja" (1961). Baker teki rooleja niin draamassa, rakkauselokuvissa kuin lännenelokuvissa. Hän on esiintynyt myös Broadwaylla. Hänen tyttärensä Blanche Baker on myös tunnettu näyttelijä.


title: Carroll Baker

text: Bakerin ura on jatkunut myöhemmille vuosikymmenille. Hän näytteli murhatusta malli Dorothy Strattenista tehdyssä elokuvassa "Star 80" Dorothyn äidin roolin vuonna 1983. Vuonna 1990 hänellä oli rooli "Lastentarhan kytässä". Hänellä on tähti Hollywood Walk of Famella. Hänellä on ollut kolme avioliittoa, ja häneltä on ilmestynyt kolme kirjaa:


title: Libor Charfreitag

text: Libor Charfreitag (s. 11. syyskuuta 1977, Trnava, Tšekkoslovakia) on slovakialainen moukarinheittäjä.


title: Libor Charfreitag

text: Charfreitag karsiutui 1996 Sydneyn nuorten MM-kisoissa tuloksella 61,52. Kaksi vuotta myöhemmin hän voitti Slovakian mestaruuden sekä NCAA-mestaruuden. Hän voitti vuonna 1999 NCAA- sekä Slovakian mestaruuden ja sijoittui Universiadeissa kahdeksanneksi tuloksella 75,18. Myöhemmin samana vuonna hän heitti viidenneksi alle 23-vuotiaiden EM-kisoissa ja karsiutui Sevillan MM-kisoissa. Seuraavana vuonna hän voitti NCAA-mestaruuden, mutta karsiutui Sydneyn olympialaisissa. Vuonna 2001 hän karsiutui Edmontonin MM-kisoissa tuloksella 75,29 ja sijoittui kymmenenneksi Universiadeissa. Seuraavana vuonna hän voitti Slovakian mestaruuden ja sijoittui Münchenin EM-kisoissa seitsemänneksi tuloksella 79,20.


title: Libor Charfreitag

text: Charfreitag voitti 2003 Slovakian mestaruuden. Myöhemmin samana vuonna hän karsiutui Pariisin MM-kisoissa, mutta sijoittui kauden lopussa toiseksi tuloksella 81,22. Hänet valittiin vuoden lopuksi Slovakian vuoden yleisurheilijaksi. Seuraavana vuonna hän heitti Ateenan olympialaisissa seitsemänneksi ja viidenneksi. Hän sai jälleen vuoden lopuksi Slovakian vuoden yleisurheilija -palkinnon. Vuonna 2005 hän oli kolmas Euroopan cupin ykkösliigassa, yhdeksäs Helsingin MM-kisoissa ja kuudes . 2006 hän voitti Slovakian mestaruuden ja Euroopan cupin kakkosliigan, mutta karsiutui Göteborgin EM-kisoissa.


title: Libor Charfreitag

text: Charfreitag voitti Osakan MM-kisoissa 2007 MM-pronssia tuloksella 81,60. Myöhemmin samana vuonna hän oli seitsemäs . Pekingin olympialaisissa 2008 hän sijoittui kahdeksanneksi ja Berliinin MM-kilpailuissa 2009 kymmenenneksi. Hän voitti Euroopan-mestaruuden Barcelonassa 2010 tuloksella 80,02. Daegun MM-kisoissa 2011 hän karsiutui.


title: Libor Charfreitag

text: Charfreitag opiskeli Yhdysvalloissa Southern Methodist Universityssä. Nykyisin hän työskentelee siellä apulaisvalmentajana.


title: Francisco Álvarez Martínez

text: Francisco Álvarez Martínez (s. 14. heinäkuuta 1925) on espanjalainen kardinaali. Hän sai pappisvihkimyksensä 11. kesäkuuta 1950 ja on toiminut mm. Toledon arkkipiispana vuodesta 1995, kunnes erosi virasta 24. lokakuuta 2002.


title: Francisco Álvarez Martínez

text: Martínez on ollut yksi roomalaiskatolilaisen kirkon kardinaaleista 21. helmikuuta 2001 alkaen. Hän ennätti juuri osallistua uuden paavin valintaan vuonna 2005, sillä vietti 80-vuotispäiväänsä vasta heinäkuussa.


title: Francisco Álvarez Martínez

text: Martínez toimi vuosina 1973–1976 Tarazonan piispana.


title: Kacper Kozłowski

text: Kacper Kozłowski (s. 7. joulukuuta 1986 Olsztyn, Puola) on puolalainen pikajuoksija.


title: Kacper Kozłowski

text: Kozłowski sijoittui Kaunaksen nuorten EM-kisoissa 2005 400 metrin juoksussa neljänneksi ajalla 46,87 ja sai pronssia 4 x 400 metrin viestijuoksussa. Kaksi vuotta myöhemmin hän saavutti Debrecenin alle 23-vuotiaiden EM-kilpailuissa pronssia 400 metrillä ja hopeaa 4 x 400 metrin viestissä. Osakan MM-kisoissa hän oli mukana Puolan joukkueessa, joka voitti 4 x 400 metrin viestissä MM-pronssia. Belgradin universiadeissa 2009 hän oli 400 metrillä neljäs ja sai 4 x 400 metrin viestissä hopeaa. Vuonna 2010 hän oli Barcelonan EM-kisoissa 400 metrillä kahdeksas ajalla 46,07. Helsingin EM-kilpailuissa 2012 hän karsiutui 400 metrin välierissä. Hän sai EM-kilpailujen 4 x 400 metrin viestissä pronssia Zürichissä 2014 ja hopeaa Amsterdamissa 2016. Belgradin EM-hallikilpailuissa 2017 hän voitti viestikultaa.


title: Zim Integrated Shipping Services

text: Zim Integrated Shipping Services, aiemmin Zim American Israeli Shipping ja ZIM Israel Navigation Company, on Israelin suurin ja maailman 13. suurin rahtivarustamo. Sana zim on hepreaa ja tarkoittaa laivastoa tai suurta laivaa.


title: Zim Integrated Shipping Services

text: Yhtiö perustettiin 1945 ja se hankki ensimmäisen laivansa yhdessä lontoolaisen Harris and Dixon -yhtiön kanssa. Tämä kunnostettu laiva, joka sai uudeksi nimekseen Kedmah, purjehti Palestiinaan kesällä 1947. Ensimmäisenä vuonna sen tehtävänä oli kuljettaa satojatuhansia maahanmuuttajia muodostumassa olevaan valtioon. Britannian mandaattihallinto takavarikoi joitakin toisia laivoja, joita käytettiin luvattomien maahanmuuttajien kuljettamiseen ennen Israelin valtion perustamista; nämäkin laivat siirrettiin myöhemmin yhtiön laivastoon. Yhtiö hankki lisää laivoja ja osti muun muassa laivat Negba, Artza ja Galila.


title: Zim Integrated Shipping Services

text: Vuoden 1948 sodan aikana yhtiö kuljetti ruokaa ja sotilastarvikkeita yksinomaan Israeliin. Vuonna 1953 Länsi-Saksa maksoi Israelille sotakorvauksia, ja näillä rahoilla hankittiin 36 uutta laivaa, mikä oli suuri lisäys varustamon laivastoon.


title: Zim Integrated Shipping Services

text: Yhtiö keskittyi 1950- ja 1960-luvuilla matksutajalaivoihin ja laajensi sen ohella jatkuvasti rahdinkuljetukseen. Matkustajalaivalla kulkeminen oli kansainvälisessä liikenteessä yleinen matkustusmuoto ennen lentomatkojen halpenemista, ja huviristeilyt olivat myös suosittuja. Yhtiö liikennöi Välimerellä ja sillä oli myös säännölliset reitit Yhdysvaltoihin. Jotkut varustamon laivoista risteilivät talven aikana Karibianmerellä. Vuonna 1964 valmistui matkustajalaiva Shalom, mikä osoittautui virhehankinnaksi ja merkitsi varustamon matkustajalaivakauden loppua.


title: Zim Integrated Shipping Services

text: Varustamo alkoi 1960-luvulla keskittyä rahtilaivoihin ja se hankki useita erikoislaivoja kuten jäähdytettyjä laivoja ja öljysäiliölaivoja. Yhtiö kuljetti raakaöljyä Iranista Israeliin ja öljytuotteita Israelista Eurooppaan. 1970-luvulla yhtiö laajensi toimintaansa konttiliikenteeseen. Yhtiö tilasi kuusi konttilaivaa ja teki konttien kuljettamisesta asteittain liiketoimintansa keskeisen osan.


title: Zim Integrated Shipping Services

text: Vuonna 1981 yhtiön Mezada-laiva katosi merellä ja samaan aikaan varustamo muiden varustamojen lailla kärsi merenkulun lamasta. Yhtiö toipui 1980-luvun alun lamasta ja rakennutti 1990-luvulla 15 uutta laivaa Saksassa. Samaan aikaan yhtiön omistus jaettiin Israelin hallituksen ja Hachevra Le-Israelin kesken.


title: Zim Integrated Shipping Services

text: Vuonna 2004 Ofer Brothers Group osti yhtiön ja sen uudeksi nimeksi yksityistämisen jälkeen tuli Zim Integrated Shipping Services.


title: Paska (romaani)

text: Paska ("Filth") on skottilaisen kirjailijan Irvine Welshin vuonna 1998 kirjoittama romaani. Kirjan tarina keskittyy Edinburghin poliisissa työskentelevän sovinistisen, rasistisen, korruptoituneen ja kaikella tavalla misantrooppisen skottipoliisi Bruce Robertsonin ympärille. Otava julkaisi teoksen suomeksi vuonna 2001, kääntäjä oli Sauli Santikko.


title: Paska (romaani)

text: Welsh julkaisi vuonna 2008 romaanin "Crime", jonka voidaan katsoa olevan jatko-osa teokselle.


title: Paska (romaani)

text: Jon S. Baird ohjasi ja käsikirjoitti vuonna 2013 romaanista elokuvan "Filth", jossa pääosaa esittää James McAvoy.


title: Giacomo Biffi

text: Giacomo Biffi (13. kesäkuuta 1928 Milano – 11. heinäkuuta 2015 Bologna) oli italialainen kardinaali. Hän toimi Bolognan arkkipiispana vuosina 1984–2003 ja osallistui uuden paavin valintaan vuonna 2005.


title: Giacomo Biffi

text: Biffi väitti Antikristuksen olevan jo elossa ja jopa kuvasi tämän.


title: Oikeutusteoria

text: Oikeutusteoriat ovat tietoteoriassa teorioita, jotka pyrkivät ymmärtämään väittämien tai uskomusten oikeutusta. Oikeutuksella tarkoitetaan niitä syitä, joiden vuoksi joku omaa uskomuksen; selitystä, jonka vuoksi uskomus olisi tosi; tai kuvausta sille, "kuinka" joku katsoo tietävänsä sen mitä tietää. Esimerkiksi jos henkilö A esittää jonkun väitteen ja henkilö B kyseenalaistaa sen, A:n seuraava siirto olisi todennäköisesti tarjota joku tällainen oikeutus väitteelleen.


title: Oikeutusteoria

text: Yleisesti oikeuttaminen liittyy moniin asioihin: uskomuksiin, tekoihin, tunteisiin, väitteisiin, lakeihin, teorioihin jne. Tietoteoria keskittyy uskomuksiin. Tämä johtuu ennen kaikkea siitä, että perinteinen tiedon määritelmä määrittelee tiedon olevan ”hyvin perusteltu (oikeutettu) tosi uskomus”.


title: Oikeutusteoria

text: Eräs tietoteoreettinen kysymys on, mikä tekee uskomuksista oikeutettuja? Se, mitä "oikeutus" ja "oikeuttaminen" tarkoittavat, voidaan tulkita eri tavoin. Ensiksi, sana oikeutus voidaan tulkita kahdella tavalla:Ero johtuu siitä, että uskomus itsessään voi olla oikeutettu, vaikka jollakin henkilöllä ei olisikaan kyseistä uskomusta. Toiseksi, oikeuttaminen voi olla luonteeltaan kahdenlaista:


title: Oikeutusteoria

text: Kolmanneksi, tiedon oikeutusta voidaan lähestyä kahdesta näkökulmasta, joko internalistisesti tai eksternalistisesti:


title: Oikeutusteoria

text: Lisäksi on huomattava, että on eri asia omata oikeutus uskomukselle kuin olla oikeutettu uskomaan jotakin. Henkilöllä voi olla oikeutus, jonka hän tarjoaa uskomuksensa tueksi, ilman että hän kuitenkaan on oikeutettu uskomaan kyseistä asiaa.


title: Oikeutusteoria

text: Oikeutusteorioita on useita erilaisia. Eri teoriat vaativat eri määrän ja eri lajin todisteita sille, että jotain uskomusta voidaan pitää oikeutettuna. Ne keskittyvät usein kysymykseen ”kuinka varmoja meidän on oltava siitä, että uskomuksemme vastaavat todellisuutta?”


title: Oikeutusteoria

text: Uskomusten oikeutusteorioita ovat:Oikeutusteorioita voidaan jaotella yllä esitellyin perustein: esimerkiksi fundamentalismi ja koherentismi voidaan lukea internalistisiksi oikeutusteorioiksi, kun taas reliabilismi voidan luokitella eksternalistiseksi teoriaksi.


title: Carlo Caffarra

text: Carlo Caffarra (1. kesäkuuta 1938 – 6. syyskuuta 2017) oli italialainen kardinaali. Hän syntyi Emilia-Romagnassa.


title: Carlo Caffarra

text: Caffarra nimitettiin 16. joulukuuta 2003 Bolognan arkkipiispaksi. Häntä edelsi Giacomo Biffi.


title: Carlo Caffarra

text: Caffarra sai pappisvihkimyksensä Roomassa 2. heinäkuuta 1961, ja hänestä tehtiin kardinaali 24. maaliskuuta 2006.


title: Carmelita Jeter

text: Carmelita Jeter (s. 24. marraskuuta 1979) on yhdysvaltalainen pikajuoksija.


title: Carmelita Jeter

text: Jeter voitti Osakan MM-kisoissa 2007 MM-pronssia 100 metrin juoksussa ajalla 11,02 s. Pikaviestissä hän sai kultaa juostuaan alkuerissä Yhdysvaltain joukkueessa. Kauden lopussa hän voitti 100 metrillä . Berliinin MM-kilpailuissa 2009 Jeter voitti toistamiseen MM-pronssia 100 metrillä. Thessalonikissa syyskuussa 2009 hän voitti 100 metrin juoksun kautta aikain kolmanneksi parhaalla ajalla 10,67 s. Shanghaissa 20. syyskuuta hän juoksi kautta aikain toiseksi parhaan ajan 10,64 s. Dohan sisäratojen MM-kilpailuissa 2010 hän juoksi alun perin kolmanneksi ajalla 7,05 s, mutta nousi myöhemmin hopealle kun toiseksi juossut LaVerne Jones-Ferrette hylättiin dopingkäryn takia.


title: Carmelita Jeter

text: Daegun MM-kilpailuissa 2011 Jeter voitti maailmanmestaruuden 100 metrillä ajalla 10,90 ja 4 × 100 metrin viestissä ja sijoittui toiseksi 200 metrillä ajalla 22,37. Lontoon olympialaisissa 2012 hän sai 100 metrillä hopeaa ajalla 10,78 ja 200 metrillä pronssia ajalla 22,14. Pikaviestissä hän juoksi ankkuriosuuden Yhdysvaltojen voittaessa kultaa maailmanennätysajalla 40,82. Moskovan MM-kilpailuissa 2013 hän sai pronssia 100 metrillä ajalla 10,94.


title: Carmelita Jeter

text: Hän on voittanut Yhdysvaltojen-mestaruuden 100 metrillä 2009, 2011 ja 2012 sekä sisäratojen mestaruuden 60 metrillä 2010.


title: Pakoros II

text: Pakoros II tai Pacorus II oli Parthian kuningas noin vuosina 78–105. Hänen isänsä oli Vonones II ja Vologases I oli hänen veljensä.


title: Pakoros II

text: Vologases nimitti poikansa Vologases II:n seuraajakseen (hallitsi noin 78–80), mutta Pacorus kapinoi häntä vastaan ja kukisti hänet lopulta. Pacoruksen aikana Parthiaa vaivasivat sisällissodat ja kuninkuutta havittelivat muun muassa Artabanus III (noin 80–90) ja Vologases III vuodesta 105 eteenpäin. Pakoros kuoli noin vuonna 105 ja hänen seuraajakseen tuli hänen veljensä Osroes I.


title: Maurice André

text: Maurice André (21. toukokuuta 1933 Alès – 25. helmikuuta 2012 Bayonne) oli ranskalainen trumpetisti. Hänet lähetettiin opiskelemaan Pariisin konservatorioon, ja hän voitti vuonna 1955 kansainvälisen kilpailun Genevessä.


title: Maurice André

text: André nousi huomattavaan kansainväliseen maineeseen 1960-luvulta alkaen. Hän on tehnyt satoja levytyksiä, joiden joukkoon kuuluu muun muassa barokkimusiikkia. Koska trumpetille kirjoitettu ohjelmisto oli määrällisesti vähäistä, hän on myös tehnyt useita transkriptioita soittimelleen.


title: Maurice André

text: André on yksi aikansa huomattavimmista vaskipuhallintaitajista. Häneltä ovat saaneet vaikutteita useat tunnetut nuoremmat muusikot, kuten Wynton Marsalis.


title: Visan Pallo

text: Visan Pallo on kemiläinen juniorijalkapalloseura. Visan Pallolla on yli 350 poika- ja tyttöpelaajaa, joista yli 150 junioria harrastaa lajia ympäri vuoden. Seuran edustusjoukkueena toimii PS Kemi Kings. Aktiivisia ohjaajia, valmentajia ja toimihenkilöitä on yli 40.


title: Visan Pallo

text:
Visan Pallon B-tytöt nousivat kauden 2007 päätteeksi ykkösdivisioonaan, joka on Suomen toiseksi korkein sarjataso. Kauden 2009 syksyllä B-tytöt nousivat Suomen korkeimmalle sarjatasolle SM-sarjaan.
Visan Pallo sijoittui sarjassa toiseksi viimeiseksi ja näin ollen kaudella 2010 B-tytöt pelaavat jälleen ykkösdivisioonaa. Kauden 2010 päätteeksi Visan Pallon naisjoukkue nousi naisten kakkosdivisioonaan.


title: Visan Pallo

text: Suomen jalkapallomaajoukkueen entinen päävalmentaja ja pitkäaikainen maajoukkuepelaaja Jukka Ikäläinen aloitti uransa Visan Pallon edeltäjässä Karihaaran Visassa.


title: Visan Pallo

text: Visan Pallo omisti osan Junkohallista, joka on Pohjois-Suomen suurin jalkapallohalli. Visan Pallo lakkautettiin 2011. Seuran naisjalkapalloilu siirtyi Visan Pallon ja Kemin Innon naispelaajien pohjalta perustettuun Merilappi United-seuraan.


title: Manuel Alexandre

text: Manuel Alexandre Abarca (11. marraskuuta 1917 Madrid, Espanja – 12. lokakuuta 2010 Madrid, Espanja) oli espanjalainen näyttelijä.


title: Manuel Alexandre

text: Manuel Alexandre opiskeli alun alkaen lakia, mutta näytteleminen meni pian sen edelle. Hän pääsi teatterikouluun Madridiin ja teki ensiesiintymisensä ammattiteatterissa 1945 ja elokuvassa 1947. Hänet palkittiin vuonna 1996 Gijónin kansainvälisillä elokuvajuhlilla parhaana miesnäyttelijänä elokuvasta "El angel de la guarda".


title: Manuel Alexandre

text: Alexandre esiintyi espanjalaisten elokuvien ohella televisiossa, ja hänen uransa jatkui aina 2000-luvulle saakka. Hänelle myönnettiin vuonna 2003 Goya-palkinto elämäntyöstä.


title: Luis García Berlanga

text: Luis García Berlanga (12. kesäkuuta 1921 – 13. marraskuuta 2010) oli espanjalainen elokuvaohjaaja ja -käsikirjoittaja.


title: Luis García Berlanga

text: Berlanga syntyi Valenciassa ja debytoi ohjaajana vuonna 1951. Hän oli maansa elokuvataiteen keskeisiä nimiä, ja ohjauksien joukkoon lukeutuvat muiden muassa "Tervetuloa Mr. Marshall" (1953), "Plácido" (1961) ja "Pyöveli" (1963).


title: Luis García Berlanga

text: Berlangalle myönnettiin vuonna 1986 Asturian ruhtinaan palkinto ja Goya-palkinto vuonna 1993. Hän oli lisäksi ehdolla Oscar-palkinnon saajaksi vuonna 1961. Vain 42-vuotiaana kuollut muusikko Carlos Berlanga oli hänen poikansa.


title: Kampfgruppe Peiper

text: Kampfgruppe Peiper ("Taisteluosasto Peiper", lyhennettynä KG Peiper) oli komentajansa Joachim Peiperin mukaan nimetty Ardennien taisteluun osallistunut Waffen-SS-taisteluosasto.


title: Kampfgruppe Peiper

text: Taisteluosasto muodostettiin SS-panssaridivisioona Leibstandarte-SS Adolf Hitlerin 1. panssarirykmentistä sekä 2. panssarikrenatöörirykmentistä ja 501. raskaasta SS-panssarivaunupataljoonasta. Taisteluosasto oli osa Josef ”Sepp” Dietrichin komentamaa 6. SS-Panssariarmeijaa.


title: Kampfgruppe Peiper

text: Taisteluosaston tehtävä oli murtaa yhdysvaltalaisten linjat Ardenneilla ja edetä Huyn kaupunkiin valtaamaan Maas-joen yli kulkevat sillat. Tehtävä epäonnistui ja taisteluryhmä joutui saarroksiin. Peiper sai ohjattua miehensä takaisin omien puolelle. Tällöin osaston vahvuus oli pudonnut noin 5 000:sta noin 800 sotilaaseen.


title: Kampfgruppe Peiper

text: Taisteluosasto suoritti useita yhdysvaltalaisten sotavankien ja belgialaisten siviilien teloituksia operaation aikana. Kuuluisin tapaus on Malmedyn verilöyly 17. joulukuuta 1944.


title: Claude Chabrol

text: Claude Chabrol [klod šabrol] (24. kesäkuuta 1930 Pariisi — 12. syyskuuta 2010 Pariisi) oli ranskalainen elokuvaohjaaja ja -käsikirjoittaja sekä satunnainen näyttelijä. Hän kuuluu la nouvelle vaguen eli uuden aallon edustajiin.


title: Claude Chabrol

text: Chabrol voitti jo varhaisella elokuvallaan "Ystävyksillä" ("Le Beau Serge", 1958) Jean Vigo -palkinnon vuonna 1959. "Ystävyksiä" pidetään ensimmäisenä ranskalaisen uuden aallon elokuvana. Chabrol voitti Berliinin elokuvajuhlien Kultaisen karhun seuraavalla elokuvallaan "Rohkea nuoruus" (1959).


title: Claude Chabrol

text: "Ystävyksistä" saamillaan rahoilla Chabrol pystyi kuvaamaan "Rohkean nuoruuden". Hän auttoi elokuviensa tuotoilla myös muita elokuvaohjaajia. Chabrol rahoitti Eric Rohmerin elokuvan "Leijonan merkki" (1959), Philippe de Brocan elokuvat "Lemmenleikit" (1960) ja "Leiki ja lemmi!" (1961) sekä Jacques Rivetten elokuvan "Pariisi kuuluu meille" (1960). Chabrol oli myös teknisenä neuvonantajana Jean-Luc Godardin ensimmäisessä elokuvassa "Viimeiseen hengenvetoon".


title: Claude Chabrol

text: Chabrolin suosio hiipui ensimmäisten elokuvien jälkeen. Monet hänen 1960-luvun alun ja puolivälin elokuvistaan ei juurikaan saanut kehuja kriitikoilta tai yleisöltä. Tuona aikana hän ohjasi muun muassa taide-elokuvat "Lukittu ovi" ja "Kuumat suhteet". Chabrol teki myös kaksikielisiä tuotantoja, joiden pääosissa oli hiipuvia Hollywood-tähtiä. "Shamppanjamurhissa" oli pääosissa Anthony Perkins ja "Tehtävässä ilman armoa" Jean Seberg.


title: Claude Chabrol

text: Vuonna 1968 Chabrol tapasi tuottaja André Génovèsin, joka antoi hänelle vapaat kädet uuden elokuvan tekemiseen. Samana vuonna ilmestynyt "Naarashirvet" palautti Chabrolin arvostuksen. "Naarashirvet" oli psykologinen elokuva, joka käsitteli seksuaalista alistamista, ja sen pääosissa oli hänen toinen vaimonsa Stéphane Audran. Vuosina 1967–1973 Chabrol tuotti useita suosittuja draamaelokuvia, joissa Audran näytteli. Näihin kuuluivat "Mies, nainen, rakastaja", "Tämän miehen on kuoltava" ja "Isku sydämeen". Chabrolin arvostetuin työ tuolta ajalta on kuitenkin "Teurastaja" (1970), jossa opettaja rakastuu pienen kylän teurastajaan, jolla on intohimo nuorten naisten tappamiseen.


title: Claude Chabrol

text: Myöhempinä vuosinaan Chabrol ei saavuttanut enää huippuvuosiensa tasaisuutta. Onnistuneisiin elokuviin voidaan kuitenkin laskea "Mustapukuisen naisen arvoituksen" (1978) ja "L'enferin" (1994), joka perustui 30 vuotta vanhaan käsikirjoitukseen, jonka Henri-Georges Clouzot oli hylännyt sydänkohtauksensa jälkeen 1964. Chabrol jatkoi aktiivisena kuolemaansa saakka, ja hän teki yhteensä noin 60 elokuvaa. Hänen viimeinen työnsä oli Gérard Depardieun tähdittämä "Bellamy".


title: Kemin Into

text: Kemin Into on vuonna 1907 perustettu TUL:n alainen urheilu- ja voimisteluseura.


title: Kemin Into

text: Seuran kuului aina vuoteen 1918 asti SVUL:ään jäsenseurana, mutta Suomen sisällissodan jälkeen perustetusta Tyoväen Urheiluliitosta (TUL) tuli seuran keskusjärjestö vuodesta 1919 alkaen. Into kuului 1920-luvun lopulla TUL:ssä sosiaalidemokraattijohtoisen liiton oppositioon, jonka vuoksi seura erotettiin TUL:stä 1928. Seura kuului syksyllä 1929 perustetun Työläisurheilun Yhtenäisyyskomitean (TYK) alaisuuteen, jonka toiminta lakkautettiin syksyllä 1930 viranomaisten toimesta. Näin myös jäsenseurojen, kuten Innonkin, toiminta lakkautettiin.


title: Kemin Into

text: Korvaavana seurana vuodesta 1934 toimi Voimistelu&Urheiluseura Kemin Veto. Seurasta oli TUL:n jäsenseura. Sen toimintaa kesti aina vuoteen 1945, jolloin nimeksi otettiin uudelleen Kemin Into.


title: Kemin Into

text: Seuran edustajat ovat saavuttaneet lukuisia SM- ja TUL:n mestaruuksia ja muita palkintosijoituksia erityisesti nyrkkeilyssä ja painissa. Nykyisin Innolla on toimintaa keilailussa, koripallossa, nyrkkeilyssä, painissa ja voimistelussa.


title: Kemin Into

text: Kemin Into, kuten monet muutkin TUL:n seurat, oli vahva kamppailulajien seura.


title: Kemin Into

text: Perinteisesti työläisseuroissa paini on ollut keskeisimpiä urheilulajeja. Allkuaikoina Innon painijat menestyivät pääosin piirin tasolla. Painin nousun näkyvin nimi oli 1960-luvulla Raimo Taskinen, joka menestyi erityisesti kreikkalais-roomalaisessa painissa. SM-hopeaa tuli vuonna 1962. Vuosina 1963-1967 Taskinen otti viisi kertaa peräkkäinen Suomen mestaruuden sarjassa alle 57 kg. Vuonna 1964 hän oli lähellä olympiaedustusta, mutta valinta kariutui valintakomiteaan. Seuraavana vuonna Taskinen edusti ainoan kerran MM-kisoissa Suomea kuitenkaan menestymättä. Pohjoismaiden mestaruus tuli myös vuonna 1965. Työläisurheiluliittojen MM tuli Isrealissa vuonna 1966, joka oli Taskisen parhaimpia painivuosia.


title: Kemin Into

text: Nyrkkeily tuli Kemin Innon lajivalikoimaan 1924, jolloin menesty oli lähinnä piiritasolla. Nyrkkeilytoiminta lamaantui tultaessa 1930-luvulle.


title: Kemin Into

text: Kemin Innon nyrkkeilyn menestyksen taustavoima 1950-luvulla oli Taisto Tuominen, myöhempi liikuntaneuvos. Oman aktiiviuransa lopettamisen jälkeen vuonna 1958 hän keskittyi valmennustyöhön. Menestyneitä intolaisnyrkeilijöitä olivat moninkertainen TUL-mestari ja maaotteluedustaja Mauri Ruonala kuten myös Paavo Aho ja Mauri Saarivainio. Menestyneimmäksi intolaisnyrkkeilijäksi kohosi Reima Virtanen.


title: Kemin Into

text: Mauri Saarivainiosta tosin tuli ensimmäinen olympiaedustaja Méxicon vuoden 1968 olympialaisten välisarjassa (alle 67 kg). Hän hävisi ensimmäisellä kierroksella länsisaksalaiselle Dieter Kottyschille kehätuomarin keskeytyksellä toisessa erässä.,


title: Kemin Into

text: Reima Virtanen saavutti 1960-luvun useita maaotteluvoittoja, Suomen ja Pohjoismaiden mestaruuksia. Ensimäinen kansainvälinen menestys tuli Bukarestin vuoden 1969 EM-kisoissa, kun Virtanen saavutti pronssin. Hän uusi pronssin Madridin vuoden 1971 EM-kisoissa, joissa Suomen edustajana oli myös Innon Kari Ruonala. Münchenin vuoden 1972 olympialaisten keskisarjassa eli alle 75 kg Virtanen saavutti uransa huippusijoituksen olympiahopealla. Virtanen koki Münchenin kisoissa kolmen voiton jälkeen loppuottelussa tyrmäystappion ensimmäisessä erässä Neuvostoliiton Vjatšeslav Lemeševille.


title: Kemin Into

text: Saavutustensa ansiosta Reima Virtanen valittiin kaksi kertaa 1971 ja 1972.


title: Kemin Into

text: Kemin Into pelasi sodan jälkeen TUL:n omaa suursarjaa. Yhteistyösopimusten mukaan Into pääsi pelaamaan pääsystä Palloliiton ja TUL:n yhteiseen Suomisarjaan 1940-luvun lopulla. Nousu ylemmälle sarjaportaalle tapahtui kaudelle 1966, jolloin Into pelasi toiseksi korkeinta sarjaporrasta eli Suomensarjan Pohjoislohkoa. Kaudeksi 1970 Into nousi jalkapallon mestaruussarjaan, mutta putosi kauden jälkeen sarjasta.


title: Kemin Into

text:
Seura pelasi kaudet 1971-1976 kolmanneksi korkeinta valtakunnan sarjaa eli II Divisioonan Pohjoislohkoa, mutta nousi syksyllä 1976 I Divisioonaan. Kausi 1977 jäi ainoaksi I Divisioonassa, kuten myös kausi 1978 II Divisioonan Pohjoislohkossa. Kaudesta 1979 lähtien seura pelasi neljänneksi korkeinta valtakunnan sarjaa eli III Divisioonaa nousematta enää ylempiin sarjoihin. Syksyllä 1985 Into putosi IV Divisioonaan. Kemiläisen jalkapalloilun TUL:n seurat, Into, Karihaaran Tenho ja Veitsiluodon Kisaveikot (VKV), päättivät perustaa tällöin TUL:ään kuuluvan jalkapalloilun yhteisen erikoisseuran Kemin Pallotoverit (KPT-85). Kemin Innon miesten jalkapallotoiminta päättyi näin syksyllä 1985.
Peliareenana Innon miehillä on ollut Sauvosaaren urheilupuisto, ennen takakenttää varsinainen urheilukenttä eli etukenttä.


title: Kemin Into

text: Naisten joukkue voitti Suomen mestaruuden vuosina 1976 ja 1977, sekä pronssia vielä vuonna 1979. Naisten Suomen Cupin Into voitti vuonna 1982 ja oli hopealla ensimmäisessä naisten cupissa 1981. Into oli finaalin häviävänä osapuolena myös 1984. Naisten jalkapallojoukkueen menestysvuosien pelaajia olivat muun muassa maajoukkueessakin pelanneet Sirpa Järnfors, Irmeli Leskinen, Ulla Lehtosaari, Salme Kinnunen, Soile Malm, Leena Väänänen, Arja Ketola ja Marja-Leena Luomanperä sekä Päivi Ekström, Päivi Kalasniemi, Sirkka Malm, Saara Tuisku, Saara Kinnunen, Sari Kinnunen, Paula Hahtimaa, Leila Tallqvist ja Leila Frondelius (vuosina 76-79).


title: Kemin Into

text: Seuran tunnetuin urheilija on Münchenin olympiakisoissa vuonna 1972 hopeamitalin ja Pro Urheilu -palkinnon 2006 saanut nyrkkeilijä Reima Virtanen. Myös Suomen jalkapallomaajoukkueen entinen päävalmentaja ja maajoukkueen pitkäaikainen pelaaja Jukka Ikäläinen edusti uransa alkuaikoina Kemin Intoa, kuten myös entinen maajoukkuejalkapalloilija Juhani Himanka.


title: COSCO

text: COSCO eli China Ocean Shipping (Group) Company on yksi maailman suurimmista linjaliikennettä harjoittavista varustamoista. Se on Kiinan valtion omistama yritys. Kiinan valtio muodosti COSCOn yhdistämällä China Ocean Shippingin ja China Shipping Companyn vuonna 2016. Vuonna 2017 COSCO hankki omistukseensa kilpailleen Orient Overseas Container Linen (OOCL).


title: COSCO

text: COSCO oli vuonna 2017 OOCL-yrityskaupan jälkeen maailman kolmanneksi suurin varustamo. COSCOa suurempia olivat tanskalainen Maersk Line ja sveitsiläinen Mediterranean Shipping Co.


title: COSCO

text: Yhtiöryhmä sisältää kuusi noteerattua yritystä ja sillä on yli 300 koti- ja ulkomaista tytäryhtiötä. Ryhmä tuottaa palveluita monella alalla kuten rahdinkuljetus, laivanrakennus, laivojen korjaus, terminaalitoiminnot, kiinteistöala, tietotekniikka sekä konttien valmistus, kauppa ja rahoitus. Ryhmä omistaa ja operoi noin 600 laivaa, joiden yhteinen kantavuus on 35 miljoonaa tonnia. Näin suuri laivojen mahdollistaa vuosittaisen rahdin määrän nousun yli 300 miljoonan tonnin.


title: COSCO

text: COSCO on Kiinan suurin irtotavaran kuljettaja ja se luetaan myös yhdeksi maailman suurimmista irtotavaran merikuljettajista. Lisäksi yhtiöryhmä on Kiinan suurin matkustajaliikenteen harjoittaja, jolla on noin 50 aikataulunmukaista reittiä ympäri maailman.


title: Stéphane Audran

text: Stéphane Audran (2. marraskuuta 1932 Versailles – 27. maaliskuuta 2018) oli ranskalainen näyttelijä.


title: Stéphane Audran

text: Audran esiintyi mm. Oscar-palkituissa elokuvissa "Porvariston hillitty charmi" (Buñuel: "La charme discret de la bourgeoisie", 1972) ja "Ranskalainen illallinen" (Axel: "Babettes gæstebud", 1987). Muita rooleja oli esimerkiksi elokuvissa "Teurastaja" ("Le boucher", 1970) ja "Mustapukuisen naisen arvoitus" ("Violette Nozière", 1978).


title: Stéphane Audran

text: Audran oli vuosina 1964–1980 naimisissa ohjaaja Claude Chabrolin kanssa; hän oli sitä ennen ollut naimisissa näyttelijä Jean-Louis Trintignant'n kanssa. Hänelle myönnettiin kaksi Bafta-palkintoa (molemmat 1974), Berliinin kansainvälisten elokuvajuhlien Hopeinen karhu (1968) ja parhaan naissivuosan esittäjän César (1979).


title: Susanthika Jayasinghe

text: Susanthika Jayasinghe (s. 17. joulukuuta 1975) on entinen srilankalainen pikajuoksija.


title: Susanthika Jayasinghe

text: Jayasinghe karsiutui Göteborgin MM-kisoissa 1995 100 metrin juoksun toisissa alkuerissä ajalla 11,76. Kaksi vuotta myöhemmin hän voitti Ateenan MM-kisoissa MM-hopeaa 200 metrin juoksussa ajalla 22,39. Vuonna 1999 hän karsiutui Sevillan MM-kisoissa 100 metrin alkuerissä ajalla 11,42 ja sijoittui GP-finaalissa 200 metrillä kahdeksanneksi. Sydneyn olympialaisissa 2000 hän karsiutui 100 metrin välierissä ajalla 11,33, mutta voitti olympiapronssia 200 metrillä ajalla 22,28. KOK:n päätöksellä pronssi muutettiin myöhemmin hopeaksi Marion Jonesin jäätyä kiinni dopingista. Seuraavana vuonna hän juoksi Lissabonin sisäratojen MM-kisoissa 200 metrillä neljänneksi.


title: Susanthika Jayasinghe

text: Jayasinghe sijoittui 2002 Kansainyhteisön kisoissa 100 metrillä neljänneksi ajalla 11,08. Myöhemmin samana vuonna hän voitti Aasian-mestaruuskisoissa kultaa sekä 100 että 200 metrillä ja juoksi yleisurheilun maailmancupissa kolmanneksi 100 metrillä ja neljänneksi 200 metrillä. Pariisin MM-kisoissa 2003 hän karsiutui 100 metrin alkuerissä. Neljä vuotta myöhemmin Osakan MM-kisoissa hän karsiutui 100 metrin alkuerissä, mutta voitti MM-pronssia 200 metrillä.


title: Susanthika Jayasinghe

text: Jayasinghe ilmoitti helmikuussa 2009 lopettavansa kilpauransa.


title: Kulta-Arena

text: Kulta-Arena eli Huittisten jäähalli on nimensä mukaan jäähalli Huittisissa. Se toimii Suomi-sarjassa pelaavan Lauttakylän Lujan kotihallina. Halli on valmistunut vuonna 1996. Nimi Kulta-Arena on peräisin sponsorin eli Osuuspankin yhteistyöstä. Jäähallia hallinnoi Huittisten Jäähalli Oy. Hallissa on mahdollisuus pelata myös curlingia. Kulta-Arenan kaukalon koko on 28 x 58 m.


title: Brad McCrimmon

text: Byron Brad McCrimmon (29. maaliskuuta 1959 Dodsland, Saskatchewan – 7. syyskuuta 2011 Jaroslavl, Venäjä) oli kanadalainen jääkiekkoammattilainen, joka pelasi vuodesta 1979 vuoteen 1997 NHL-liigassa. Puolustajana pelanneen McCrimmonin seurat olivat Boston Bruins, Philadelphia Flyers, Calgary Flames, Detroit Red Wings, Hartford Whalers ja Phoenix Coyotes.


title: Brad McCrimmon

text: Boston Bruins varasi McCrimmonin varausvuorolla 15 vuonna 1979.


title: Brad McCrimmon

text: Pelaajauransa jälkeen McCrimmon toimi jääkiekkovalmentajana. Hän kuoli lento-onnettomuudessa 7. syyskuuta 2011, kun Lokomotiv Jaroslavlin joukkuetta kuljettanut kone syöksyi maahan. McCrimmon oli aloittanut Lokomotivin päävalmentajana keväällä 2011. Ennen nimittämistään Lokomotivin päävalmentajaksi hän oli toiminut apuvalmentajana NHL-seuroissa New York Islanders, Calgary Flames, Atlanta Thrashers ja Detroit Red Wings sekä päävalmentajana juniorisarja WHL:n Saskatoon Bladesissä.


title: Neglect

text: Neglect on neurologinen oireyhtymä. Potilas toimii aivan kuten ympäristön ja oman kehon toinen puoli olisi lakannut olemasta hänelle olemassa. Neglect on huomattavasti yleisempi ja vaikeampi oikean kuin vasemman aivopuoliskon vaurioissa. Tyypillisen potilaan koko havaintokenttä ja tarkkaavuus on suuntautunut samalle puolelle, jossa aivovaurio sijaitsee. Neglectiin liittyy monesti sairaudentunnon puuttuminen.


title: From Yesterday

text: From Yesterday on 30 Seconds to Mars -yhtyeen vuonna 2006 julkaistu single, josta on tehty myös musiikkivideo. Kappaleen on säveltänyt ja sanoittanut yhtyeen solisti Jared Leto. Hän on lisäksi ohjannut kappaleen musiikkivideon, joka on ainoa yhdysvaltalainen Kiinan kielletyssä kaupungissa kuvattu video.


title: Hector Takayama

text: Héctor Rubén Takayama Tohara (s. 5. huhtikuuta 1972 Lima, Peru) on perulainen japanilaistaustainen jalkapalloilija, joka pelasi Suomessa Veikkausliigaa FC Jazzn joukkueessa.


title: Hector Takayama

text: Takayama saapui Jazzin testiin alkuvuodesta 2000 yhdessä kahden muun perulaisen Gino ja Eric Alguedasin kanssa. Takayama oli heistä ainoa, joka sai sopimuksen seuraan. Hän teki avauskaudellaan liigassa 25 ottelussa 6 maalia ja oli myös joukkueensa paras maalintekijä yhdessä Matti Santahuhdan kanssa. Takayama sai sopimuksen Jazziin myös seuraavaksi kaudeksi pelaten 24 ottelussa ja tehden 2 maalia. Jazz ei kuitenkaan tehnyt hänen kanssaan enää sopimusta kaudeksi 2002 ja näin Takayama palasi kotimaahansa syyskuussa 2001.


title: Hector Takayama

text: Suomen lisäksi Takayamalla on pitkä kokemus Perun pääsarjasta, jossa hän on edustanut useita eri joukkueita. Hän on myös pelannut Japanin toiseksi korkeimmalla sarjatasolla. Nykyään Takayamalla on oma jalkapallokoulu Perun pääkaupungissa Limassa.


title: Lena Zavaroni

text: Lena Zavaroni (4. marraskuuta 1963 – 1. lokakuuta 1999) oli skottilainen lapsilaulaja ja TV-juontaja.


title: Lena Zavaroni

text: Hänen isänsä sukujuuret ovat Italiassa ja kotipaikkansa Isle of Buten Rothesay. Hän tuli laajemmalti tunnetuksi Hughie Greenin ohjelmassa "Opportunity Knocks".


title: Lena Zavaroni

text: Hänen albuminsa "Ma, He’s Making Eyes at Me" teki hänestä kymmenvuotiaana nuorimman brittilistan kymmenen kärkeen yltäneen artistin. Suomen listoilla hän oli korkeimmillaan seitsemäntenä.


title: Lena Zavaroni

text: Hän kuoli 35 vuoden iässä vaikeaan anoreksia nervosa -syömishäiriöön.


title: Jussi Lappi-Seppälä

text: Johannes (Jussi) Lappi-Seppälä (sukunimi vuoteen 1915 Seppälä, 26. helmikuuta 1911 Tampere – 24. tammikuuta 1977 Helsinki) oli diplomiarkkitehti, rakennushallituksen pääjohtaja ja kokoomuksen kansanedustaja. Lappi-Seppälä kirjoitti 1930-luvulla myös muutamia poikien seikkailukirjoja.


title: Jussi Lappi-Seppälä

text: Lappi-Seppälän vanhemmat olivat maanviljelijä Juho Seppälä ja Karoliina Aleksandra Sundell. Hän pääsi ylioppilaaksi 1931 ja valmistui diplomi-arkkitehdiksi 1936. Lappi-Seppälä oli Arkkitehtuuritoimisto Lappi-Seppälä ja Martaksen perustaja yhdessä Iikka Martaksen kanssa ja toimi toimiston johtokunnan puheenjohtajana 1935–1960. Lappi-Seppälä toimi maatalousministeriössä asutusasiainosaston arkkitehtina 1938–1945 ja rakennustoimiston päällikkönä 1945–1949. Tämän jälkeen Lappi-Seppälä oli Helsingin maistraatin raatimiehenä ja Helsingin yliopiston puurakennusopin opettajana 1949–1953 ja rakennushallituksen pääjohtajana 4. tammikuuta 1954 – 1971. Lappi-Seppälän nimitys rakennushallituksen pääjohtajaksi aiheutti 1950-luvulla niin sanotun arkkitehtisodan. Arkkitehtiliitto oli ajanut puheenjohtajaansa Alvar Aaltoa tähän virkaan, ja vastalauseeksi Aallon syrjäyttämiselle liitto julisti rakennushallituksen työt liiton jäsenten saartoon. Tätä saartoa jatkui vuoteen 1957.


title: Jussi Lappi-Seppälä

text: Näiden tehtävien ohella Lappi-Seppälä oli valtiovarainministeriön sotavahinkojen korvaustoimiston toimistopäällikkönä 1940–1942, Maatalousseurojen keskusliiton jälleenrakennusvaliokunnan johtavana arkkitehtina 1942–1949 ja Miten rakennan -lehden päätoimittajana 1945–1967.


title: Jussi Lappi-Seppälä

text: Lappi-Seppälä oli kokoomuksen kansanedustajana 1945–1953 edustaen Uudenmaan läänin vaalipiiriä. Hän oli myös Helsingin kaupunginvaltuuston jäsenenä ja presidentin valitsijamiehenä vuosien 1950 ja 1956 presidentinvaaleissa. Lappi-Seppälällä oli myös lukuisia luottamustehtäviä eri järjestöissä ja yrityksissä. Hän sai professorin arvonimen 1969.


title: Jussi Lappi-Seppälä

text: Lappi-Seppälä oli naimisissa Aamu Aulikki Kotivalo Koskimiehen kanssa 1936–1965. Avioeron jälkeen hän meni uusiin naimisiin 1965 Mirja Inkeri Teräsvirran (entinen Wilenius) kanssa.


title: Internalismi ja eksternalismi

text: Internalismi ja eksternalismi ovat filosofisia termejä, joista ensin mainittu viittaa johonkin sisäiseen ja viimeksi mainittu johonkin ulkoiseen. Niitä käytetään useassa eri yhteydessä:


title: Internalismi ja eksternalismi

text: Filosofiassa:


title: Internalismi ja eksternalismi

text: Muilla aloilla:


title: George Starkey

text: George Starkey (8. tai 9. kesäkuuta 1628 – 1665 Lontoo) oli Amerikassa ja Englannissa vaikuttanut alkemisti ja lääketieteen harjoittaja. Starkey kirjoitti useat teoksensa salanimellä Eirenaeus Philalethes.


title: George Starkey

text: Starkey syntyi Bermudalla vuonna 1628. Hänen isänsä oli skotlantilaistaustainen puritanisti pappi, joka kuoli Starkeyn ollessa yhdeksänvuotias. Starkey sai koulutuksensa Harvardissa. Master of Arts -tutkinnon hän suoritti joskus ennen vuotta 1650, todennäköisesti vuonna 1649. Hän muutti Englantiin vuonna 1650, missä hän opetti kemiaa muiden muassa Robert Boylelle. Starkey kirjoitti useimmat teoksensa salanimellään, mutta julkaisi kirjoituksia myös omalla nimellä. Hänen töillään oli vaikutusta muiden muassa Isaac Newtoniin, John Lockeen ja Gottfried Leibniziin.


title: Stolberg

text: Stolberg on kaupunki Nordrhein-Westfalenin osavaltiossa, läntisessä Saksassa Reininmaalla. Sen naapurikaupunkeja ovat Aachen, Eschweiler, Hürtgenwald, Langerwehe, Roetgen ja Simmerath. Kaupunki kuuluu Kölnin hallintopiiriin ja Aachenin kaupunkialueeseen. Vuoden 2016 lopussa kaupungin asukasluku oli 56 366. Sen pinta-ala on 98,48 neliökilometriä.


title: Stolberg

text: Varhaisin maininta Stolbergista historiallisissa lähteissä sijoittuu 1100-luvulle. Vuoden 1600 tienoilla siitä muodostui tärkeä messinginvalmistuksen keskus, kun protestanttiset messinginvalmistajat pakenivat sinne Aachenista uskonvainojen ja taloudellisten rajoitteiden vuoksi. Stolberg menetti kuitenkin merkityksensä messingin valmistuksen keskuksena 1800-luvun keskivaiheilla, kun sinkki saapui markkinoille. Monet messinginvalmistajat Stolbergissa tuolloin vaihtoivat toisille teollisuudenaloille, kuten lasi- ja tekstiiliteollisuuteen.


title: Stolberg

text: Stolberg oli osa Jülichin herttuakuntaa vuoteen 1794 saakka, jolloin sen miehitti Ranska ja siitä tuli osa Eschweilerin kantonia Roerin departementissa. Wienin kongressin jälkeen vuonna 1815 Stolbergin hallinta siirtyi Preussille.


title: Stalingrad Cowgirls

text: Stalingrad Cowgirls oli vuonna 2005 perustettu Sallasta kotoisin ollut suomalainen rockyhtye . Yhtye soitti punk-henkistä rockmusiikkia. Trion jäsenistä Enni ja Riina ovat sisaruksia. Yhtye kertoi heinäkuun lopussa 2012 lopettavansa.


title: Stalingrad Cowgirls

text: Keväällä 2006 yhtye tuli toiseksi Rovaniemellä järjestetyssä Simerock-bändikilpailussa. Saman vuoden toukokuussa yhtye sai mahdollisuuden nauhoittaa demo Nightwish-kitaristi Emppu Vuorisen kanssa tämän kotistudiolla.


title: Stalingrad Cowgirls

text: Useampikin levy-yhtiö oli kiinnostunut tekemään sopimuksen yhtyeen kanssa ja lopulta maaliskuussa 2007 yhtye teki levytyssopimuksen Warner Musicin kanssa. Samana vuonna yhtyeellä oli viisikymmentä esiintymistä. Se oli lämmittely-yhtyeenä muun muassa Iggy & The Stoogesille, Muselle, Eppu Normaalille, Avril Lavignelle ja Negativelle.


title: Stalingrad Cowgirls

text: Debyyttialbumi Somewhere High ilmestyi syyskuussa 2007. Albumi nousi korkeimmillaan Suomen virallisen albumilistan sijalle 30. Lisäksi Stalingrad Cowgirls oli ehdolla vuoden 2007 yhtyetulokas-Emman saajaksi.


title: Stalingrad Cowgirls

text: Vuonna 2009 Stalingrad Cowgirls esiintyi Japanissa sekä toimi Moskovassa lämmittely-yhtyeenä Mötley Crüelle.


title: Stalingrad Cowgirls

text:
Yhtyeen toinen albumi Kiss Your Heart Goodbye julkaistiin Suomessa 5. toukokuuta 2010 sekä Ruotsissa, Norjassa ja Tanskassa 27. syyskuuta 2010. Albumi nousi Suomen virallisen albumilistan sijalle 27.
Albumin ensimmäinen single "Baby Girl" nousi YleX:n soittolistalle sekä YleX Himotuimmat -listan ykköseksi viikoilla 15, 20 ja 27 .


title: Stalingrad Cowgirls

text: Vuonna 2010 yhtye esiintyi mm. YleXPop 2010 -festivaaleilla, teki lyhyet kiertueet Kiinassa , Saksassa, Norjassa ja Ruotsissa sekä toimi lämmittely-yhtyeenä Michael Monroelle ja Billy Idolille.


title: Stalingrad Cowgirls

text: Stalingrad Cowgirlsin jäsenet ilmoittivat 31. heinäkuuta 2012 yhtyeen lopettavan toimintansa ja kertoivat lopettamispäätöksestä ja sen taustoista blogissaan "Save a Horse – Ride a Cowgirl.". Viimeisen kerran yhtye esiintyi 11. elokuuta Rovaniemellä.


title: Mustahevosantilooppi

text: Mustahevosantilooppi ("Hippotragus niger") on hevosantilooppien sukuun kuuluva antilooppilaji. Nisäkäsnimistötoimikunnan ehdotus lajin uudeksi suomenkieliseksi nimeksi on "musta-antilooppi".


title: Mustahevosantilooppi

text: Mustahevosantilooppi on väritykseltään tumman- ja valkoisenkirjava. Uroksen ruumis on suurimmaksi osaksi musta, mutta alapuoli ja osa naamaa ovat puhtaan valkeat. Naaras on tätä vaaleampi ja ruskeampi. Niskassa on vahva, korkea harja. Sarvet ovat kaarevat ja varsin pitkät, mutta ne ovat naaraalla lyhyemmät. Aikuisten yksilöiden säkäkorkeus on 120–140 cm ja paino 200–270 kg.


title: Mustahevosantilooppi

text: Mustahevosantiloopin levinneisyysalue ulottuu Itä-Afrikasta Etelä-Afrikan Transvaaliin. Ne elävät savannilla 10–20 yksilön laumoissa ja laiduntavat enimmäkseen ruohoa. Kantoaika on 9 kk.


title: Mustahevosantilooppi

text: Mustahevosantiloopin alalaji jättiläismustahevosantilooppi ("Hippotragus niger variani") on äärimmäisen uhanalainen.


title: Väinö Kallio

text:
Väinö Johannes Kallio (sukunimi aikaisemmin Suni) (17. huhtikuuta 1897 Pihlajavesi – 9. helmikuuta 1938 Petroskoi) oli kirvesmies ja sosialistisen työväen ja pienviljelijöiden eduskuntaryhmän kansanedustaja.
Kallion vanhemmat olivat renki Aapo Eemil Vilhelminanpoika ja Hilda Maria Miinantytär. Hän kävi kansakoulua kolme luokkaa ja työskenteli sitten kirvesmiehenä Kaskisissa. Vuonna 1917 Kallio oli kirvesmiehenä Jyväskylässä ja liittyi Suomen sisällissodan alkaessa punakaartiin. Sodan jälkeen Kallio vangittiin poliittisista syistä mutta hän karkasi vankilasta Ruotsiin. Vuodesta 1920 Kallio oli SKP:n jäsen ja vuonna 1921 hän opiskeli illegaalisesti SKPn propagandistien kursseilla Pietarissa. Kallio palasi Suomeen vuonna 1921, suoritti asevelvollisuutensa Vaasassa 1922–1923 ja oli sen jälkeen puuseppänä Pietarsaaressa.


title: Väinö Kallio

text: Kallio oli sosialistisen työväen ja pienviljelijöiden eduskuntaryhmän kansanedustajana 1929–1930 edustaen Vaasan läänin pohjoista vaalipiiriä. Kallio pidätettiin kommunistisen kirjallisuuden levittämisestä ja hän joutui uudelleen vankilaan vuonna 1930, jolloin myös hänen edustajantoimensa katsottiin lakanneen. Kallio oli myös Pietarsaaren kaupunginvaltuutettuna sekä jäsenenä ja osuusliike Varman edustajistossa.


title: Väinö Kallio

text: Vapauduttuaan vankeudesta marraskuussa 1932 Kallio siirtyi joulukuussa Neuvostoliittoon, jossa hän toimi työnjohtajana Petroskoissa. Hän sai Neuvostoliiton kansalaisuuden 1934 ja oli sitten Sunun sovhoosilla puoluetyöntekijänä 1934 ja kirvesmiehenä 1936. Vuosina 1935–1938 hän työskenteli Kontupohjan paperikombinaatilla Kulmuksan metsätyömaalla.


title: Väinö Kallio

text: Kallio vangittiin 1. tammikuuta 1938 vastavallankumouksellisesta kansalliskiihkoisesta toiminnasta syytettynä. Kallio tuomittiin ammuttavaksi ja hänet teloitettiin Petroskoin lähellä 9. helmikuuta 1938. Hänen maineensa palautettiin 1958.


title: Väinö Kallio

text: Kallio oli naimisissa vuodesta 1923 Anna Taipaleen kanssa. Heillä oli yksi poika.


title: Johann Bernoulli

text: Johann Bernoulli (myös "Jean" ja "John", 27. heinäkuuta 1667 – 1. tammikuuta 1748) oli sveitsiläinen matemaatikko, joka kuului tunnettuun matemaatikkojen sukuun. Hän kehitti differentiaalilaskentaa ja löysi ratkaisun katenoidikäyrälle.


title: Johann Bernoulli

text: Bernoulli opiskeli Baselin yliopistossa lääketiedettä, lähti sitten Beneveen ja myöhemmin Pariisiin, jonka matemaatikkopiireissä hän tutustui Guillaume de l’Hôpitaliin. L’Hôpital ihaili Bernoullia, joka ymmärsi Leibnizin kehittämiä laskentamenetelmiä, ja palkkasi Bernoullin opettamaan itseään. Opetus jatkui myöhemmin kirjeenvaihdon muodossa. L'Hôpital julkaisi myöhemmin matematiikan oppikirjoja, ja häneen nimiinsä kirjattu L’Hôpitalin sääntö on itse asiassa Bernoullin kehittämä - asia, joka harmitti Bernoullia suuresti.


title: Johann Bernoulli

text: Vuonna 1695 Bernoulli sai professorin viran Hollannissa Groningenin yliopistossa. Hänen poikansa, joista tuli myös matemaatikkoja, syntyivät siellä. Hollannin vuosinaan Johann Bernoulli joutui kiistoihin veljensä Jacob Bernoullin kanssa, sekaantui Leibnizin ja Newtonin väliseen erimielisyyteen, oli syytettynä uskonnollisesta harhaoppisuudesta ja menetti tyttärensä taudeille. Johann Bernoulli muutti perheineen takaisin Sveitsiin, missä hän sai tuberkuloosiin menehtyneen veljensä viran Baselin yliopistossa. Hän oli arvostettu tiedemies, monet yliopistot yrittivät houkutella häntä professorikseen, ja hänestä tuli Pariisin, Berliinin, Lontoon, Pietarin ja Bolognan tiedeakatemioiden jäsen. Hänen hautakivessään lukee "Oman aikansa Arkhimedes".


title: Johann Bernoulli

text: Bernoulli oli kuuluisan sveitsiläisen matemaatikon Leonhard Eulerin opettaja Baselin yliopistossa.


title: Keuruun soittajapojat

text: Keuruun Soittajapojat on keuruulainen puhallinorkesteri, jonka juuret johtavat vuoteen 1952. Orkesterin perusti opettaja Erkki Haapamäki (1918-1989), joka toimi sen johdossa 30 vuoden ajan vuoteen 1982 saakka. Perustamisen aikoihin alkupääomaksi saatiin Keuruun Pohjoislahden Maamiesseuran lahjoittamat soittimet, joiden varassa voitiin aloittaa kahdeksanhenkisellä soittokunnalla. Musiikin harrastus vahvistui entisestään, kun Keuruun työväenyhdistys lahjoitti omistamansa soittimet soittokunnalle. Soittajien määrä oli kasvanut jo kahdeksaantoista.


title: Keuruun soittajapojat

text: Vuosien saatossa orkesteritoiminta on tarjonnut harrastuksen useille sadoille nuorille, joista moni on myöhemmin hakeutunut Erkki Haapamäen esimerkin mukaisesti musiikin tai opetusalan ammattilaisiksi.


title: Keuruun soittajapojat

text: Toiminnan laajentuessa perustettiin kaksi orkesteritasoa: A-orkesteri kokeneemmille soittajille ja B-orkesteri, joka tarjoaa harjoittelu- ja esiintymismahdollisuuden aloitteleville muusikoille. Koulutusjärjestelmässä kokeneet soittajat antavat yksityisopetusta aloittelijoille. Soittajapoikien jäsenillä on ollut mahdollisuus opiskella musiikkia myös Partaharjun, Sulasolin ja Soittajapoikien omilla musiikkileireillä.


title: Keuruun soittajapojat

text: Keuruun Soittajapojat on perinteisesti ollut vakioesiintyjä paikallisissa tapahtumissa, kuten kansallisten juhlapyhien juhlallisuuksissa, vappumatineoissa sekä varuskunnan ja paikallisten yhdistysten juhlatilaisuuksissa.


title: Riisi (täsmennyssivu)

text: Riisi voi tarkoittaa:


title: Kalervo Loimu

text: Vilho Jalo Kalervo Loimu, vuoteen 1906 Lindberg (24. toukokuuta 1906 Asikkala – 26. toukokuuta 1975 Helsinki) oli Mannerheim-ristin ritari numero 158.


title: Kalervo Loimu

text: Kalervo Loimun vanhemmat olivat kauppamatkustaja Robert Emil Lindberg ja Matilda Kiikka ja puoliso vuodesta 1931 Elvi Pahlman. Loimu tuli ylioppilaaksi 1926, oli varusmiehenä Kajaanin Sissipataljoonassa 1926–1927, suoritti Reserviupseerikoulun 1927 ja valmistui Kadettikoulusta 1929. Hän toimi Tampereen Rykmentin nuorempana upseerina 1929–1930 ja Reserviupseerikoulun opetusupseerina ja komppanianpäällikkönä 1930–1939. Talvisodassa Loimu oli Päämajan huolto-osastossa toimistoesiupseeri ja Osasto Pajarin esikuntapäällikkö. Jatkosodassa Jalkaväkirykmentti 53:n komentajana toiminut Loimu nimitettiin Mannerheim-ristin ritariksi 16. lokakuuta 1944. Sotilasarvoltaan hän oli nimityshetkellä everstiluutnantti. Loimu jatkoi sotilasuralla vielä sotien jälkeen, hän erosi vakinaisesta palveluksesta 2. divisioonan esikunnan osastopäällikkönä 11. toukokuuta 1953. Erottuaan palveluksesta hän työskenteli vakuutusyhtiön osastopäällikkönä.


title: Kalervo Loimu

text: Loimu on haudattu Honkanummen hautausmaalle, (kortteli 21, linja 27, hauta 395).


title: Yhdysvaltain Grand Prix 2001

text: Yhdysvaltain Grand Prix 2001 oli Formula 1 -sarjan osakilpailu, joka ajettiin 30. syyskuuta 2001 Indianapolis Motor Speedway -radalla Yhdysvalloissa. Kilpailun voitti McLaren-kuljettaja Mika Häkkinen, jolle voitto oli hänen uransa 20. ja samalla viimeinen.


title: Yhdysvaltain Grand Prix 2001

text: Aika-ajot ajettiin kilpailua edeltäneenä päivänä, lauantaina 29. syyskuuta 2001.


title: Yhdysvaltain Grand Prix 2001

text: Paalupaikan valtasi Ferrari-kuljettaja Michael Schumacher, joka lopulta voitti tiukan aikakamppailun Mika Häkkisen kanssa. Paalupaikka oli saksalaiselle jo kauden kymmenes.


title: Yhdysvaltain Grand Prix 2001

text: Häkkinen kiitteli vielä aika-ajojen jälkeen pidetyssä lehdistötilaisuudessa fanejaan vuosia jatkuneesta kannustuksesta ja toivoi ettei tämä lehdistöilaisuus jäisi hänen uransa viimeiseksi.


title: Toivo Ilomäki

text: Toivo Osmo Ilomäki (25. elokuuta 1917 Sääksmäki – 4. maaliskuuta 1965 Hämeenlinna) oli suomalainen sotilas ja Mannerheim-ristin ritari numero 155. 5. divisioonan 24. tykkikomppaniassa (24. TykK) panssarintorjuntatykin ampujana toiminut Ilomäki nimitettiin Mannerheim-ristin ritariksi 2. lokakuuta 1944. Sotilasarvoltaan hän oli nimityshetkellä korpraali.


title: Toivo Ilomäki

text: Hän on ainoa sotilas, joka on saanut kaikki viisi panssarintuhoojan merkkiä eli leveän kuviollisen nauhan ja neljä kapeaa kuviotonta nauhaa yli viidentoista panssarivaunun tai rynnäkkötykin tuhoamisesta.


title: Toivo Ilomäki

text: Kokonaissaldo on 21 panssariajoneuvoa, joista 17 yhdessä taistelussa. Jo aiemmin hän osoitti tarkkuutensa yksittäisten pistemaalien tuhoajana, mutta varsinaisiin oikeuksiin hänen tarkkuutensa pääsi vasta kesällä 1944, kun hän sai aseekseen saksalaisen 75 K/40 -panssarintorjuntatykin siihen asti käyttämänsä venäläisen 45 mm sotasaalistykin tilalle.


title: Toivo Ilomäki

text: Kirjailija Mauri Sariola kertoo kirjassaan "Näin tekivät ritarit", että Ilomäki oli aluksi vain ammusten kantaja, koska alkuperäinen tykin ampuja oli mustasukkainen tehtävästään. Laukaukset menivät kuitenkin mihin sattuivat, ja se suututti Ilomäkeä, koska kyseinen tykki oli venäläinen 45-millinen, jonka ammusten sytyttimet saattoi herkistää äärimmilleen - siis äärimmäisen tehokas kohdalleen osuessaan.


title: Toivo Ilomäki

text: Ammukset menivät aina vain roimasti ohi, kunnes lopulta joukkueenjohtaja, luutnantti ja myöhemmin myös Mannerheim-ristin ritari Esko Kausti hermostui ja vaihtoi miestä tykin takana. Ilomäki osui ensimmäisellä laukauksella siihen, mihin oli luvannut, jolloin Kausti totesi ehdottomaan sävyyn:


title: Toivo Ilomäki

text: Ritari Ilomäen 75 K/40 -tykki putkeen maalattuine voitonmerkkeineen on nykyisin Parolan Panssarimuseossa.


title: Toivo Kirppu

text: Toivo Kirppu (2. huhtikuuta 1920 Säkkijärvi – 25. joulukuuta 1986 Vihti) oli suomalainen sotilas ja Mannerheim-ristin ritari numero 154. Konekivääriryhmän johtajana Jalkaväkirykmentti 2:ssa (8./JR 2) toiminut Kirppu nimitettiin Mannerheim-ristin ritariksi 2. lokakuuta 1944. Sotilasarvoltaan hän oli nimityshetkellä alikersantti. Sotien jälkeen Kirppu toimi maanviljelijänä kotitilallaan Ylämaalla sekä talonmiehenä Uudenmaan maamieskoulussa ja Vihdin kotiteollisuuskoulussa.


title: Toivo Kirppu

text: ”Ylipäällikkö on pvm:llä 2.10.44 nimittänyt Vapaudenristin 2. luokan Mannerheim-ristin ritariksi alikersantti Toivo Kirpun. Alikersantti Kirppu on koko sodan ajan toiminut konekiväärimiehenä osoittautuen häikäilemättömän rohkeaksi ja reipasotteiseksi taistelijaksi. Sodan alkuvaiheissa hän kunnostautui erikoisesti vapaaehtoisena partiomiehenä. Vihollisen kesäkuussa -44 aloittamaa suurhyökkäystä torjuttaessa ansioitui alikersantti Kirppu varsinkin Kinkijevan ja Nurmoilan taisteluissa pysäyttäen ryhmineen ylivoimaisen vihollisen monet hyökkäykset. Myöskin Viteleenjoen viivytystaisteluissa hän osoitti erikoista rohkeutta taistellen yksin konekivääreineen vihollisen jo saartaessa tukikohdan taakse. Joukkojemme murtautuessa ulos piti alikersantti Kirppu edestäpäin hyökkäävän vihollisen loitolla, kunnes toiset pääsivät irti ja murtautui sitten konepistoolin avulla vihollisketjun läpi palaten 1½ vuorokautta metsissä seikkailtuaan omien puolelle. Saatuaan ryhmänsä jälleen koolle hän jälleen kunnostautui Tulemajoen taisteluissa torjuen ryhmineen neljä joenylitysyritystä, jotka vihollinen teki useita veneitä ja polkusiltoja käyttäen.”


title: Arvo Veikkanen

text: Arvo Emanuel Veikkanen (11. heinäkuuta 1919 Luumäki – 3. toukokuuta 1999 Luumäki) oli suomalainen sotilas ja Mannerheim-ristin ritari numero 153. Jalkaväkirykmentti 2:ssa panssarintorjuntatykkijoukkueen varajohtajana toiminut Veikkanen nimitettiin Mannerheim-ristin ritariksi 2. lokakuuta 1944. Sotilasarvoltaan hän oli nimityshetkellä ylikersantti. Nimitysperusteluihin on merkitty erityismainintana Veikkasen Sammatuksen taistelussa henkilökohtaisesti suorittama kolmen venäläisen panssarivaunun tuhoaminen. Sotien jälkeen Veikkanen jatkoi maanviljelijän ammatissaan vuoteen 1952 asti, jonka jälkeen hän toimi Elimäen kunnan rakennusmestarina sekä myöhemmin Kymen tie- ja vesirakennuspiirin työmaapäällikkönä.


title: Tauno Paronen

text: Tauno Ilmari Paronen (23. syyskuuta 1912 Viipuri – 3. helmikuuta 1998 Kotka) oli metsänhoitaja ja Mannerheim-ristin ritari numero 151.


title: Tauno Paronen

text: Parosen vanhemmat olivat maanviljelijä Kalle Paronen ja Edla Katariina Jantunen. Hän tuli ylioppilaaksi Viipurin maanviljelyslyseosta 1932, suoritti metsänhoitotutkinnon 1938 ja virkatutkinnon 1939. Paronen toimi Haapa Oy:n metsänhoitajana 1939-1944, Joensuun työvoimapiirin metsätyömaatarkastajana ja liikennepiirin kuljetuspäällikkönä vuoden 1945 alusta ja Pohjois-Karjalan hankintapiirin päällikkönä saman vuoden kesästä.


title: Tauno Paronen

text: Paronen suoritti asevelvollisuutensa 1932-1933 jalkaväessä, reservin vänrikiksi hänet ylennettiin 1934, luutnantiksi 1940 ja kapteeniksi 1941. Talviosodassa Paronen toimi konekiväärijoukkueen ja partio-osaston johtajana ja jatkosodassa konekivääri- ja kiväärikomppanian päällikkönä ja pataljoonan komentajana. Paronen nimitettiin Mannerheim-ristin ritariksi 22. elokuuta 1944.


title: Martti Nurmi

text: Martti August Nurmi (10. helmikuuta 1912 Kalvola – 4. syyskuuta 1985 Kalvola) oli Mannerheim-ristin ritari numero 150. 5. divisioonan 24. tykkikomppaniassa panssarintorjuntatykkijoukkueen varajohtajana toiminut Nurmi nimitettiin Mannerheim-ristin ritariksi 23. heinäkuuta 1944. Sotilasarvoltaan hän oli nimityshetkellä ylikersantti. Sotien jälkeen Nurmi työskenteli omistamassaan kiviveistämössä.


title: Toivo Honkaniemi

text: Toivo Nikolai Honkaniemi (7. kesäkuuta 1908 Alahärmä – 14. tammikuuta 1995 Lahti) oli Mannerheim-ristin ritari numero 149. Mannerheim-ristin ritarin arvon hän sai 20. heinäkuuta 1944. Sotilasarvoltaan hän oli kapteeni. Honkaniemi on haudattu Lahteen, Levon hautausmaalle .


title: Ville Väisänen (sotilas)

text:
Ville Väisänen (17. helmikuuta 1918 Sonkajärvi – 28. kesäkuuta 1944 Tali) oli Mannerheim-ristin ritari numero 145. Rajajääkäripataljoona 2:ssa panssarintorjuntakiväärimiehenä palvellut korpraali (ylennetty korpraaliksi 18.9.1941) Väisänen nimitettiin Mannerheim-ristin ritariksi 12. heinäkuuta 1944.
Ville Väisänen (MR 2, VM 2) syntyi Sonkajärvellä ja kävi neljä luokkaa kansakoulua. Hänen vanhempansa olivat maatyömies, teurastaja Juho Väisänen ja Anna Maria Martikainen. Isä kuoltua Väisänen kierteli huutolaispoikana Vänninmäen kylän taloissa, viimeksi Kotalehdossa. Vänninmäen kyläkirjassa kerrotaan Väisäsen käyneen kansakoulua hyvällä menestyksellä. Sodassa kuolivat myös hänen isoveljensä sotilassairaalassa ja pikkuveljensä tarkka-ampujan luotiin.


title: Ville Väisänen (sotilas)

text: Tyrjä, Elisenvaara, Kurkijoki, Salmenkaita, Muolaa, Kivennapa, Valkeasaari, Lempaala, Tali.


title: Ville Väisänen (sotilas)

text: Mannerheim-ristin nimitysperusteluissa mainitaan muun muassa Väisäsen tuhonneen jatkosodan hyökkäysvaiheen aikana panssarintorjuntakiväärillä panssarivaunun ja edelleen asemasodan aikana useita vihollispesäkkeitä ja panssarintorjuntatykkejä. Lisäksi mainitaan erityisesti Väisäsen Talin–Ihantalan taistelussa tuhoamat kahdeksan vihollispanssarivaunua. Väisänen katosi Talin–Ihantalan taistelussa 28. kesäkuuta 1944, hän mahdollisesti räjähti kuoliaaksi panssarinyrkkikasaan osuneesta osumasta. Hänet on siunattu kentälle jääneenä Kemin sankarihautaan.


title: Ville Väisänen (sotilas)

text: Åke Lindmanin elokuvassa Tali-Ihantala 1944 näyttelijä Markku Hyvösen esittämä korpraali Väisänen tuhoaa kaksi neuvostoliittolaista T-34-panssaria saksalaisilla panssarinyrkeillä.


title: Nikki Fernandez

text: Nikki Fernandez on yksi televisiosarjan "Lost" hahmoista. Nikkiä esittää näyttelijä Kiele Sanchez.


title: Nikki Fernandez

text: Nikki nauttii ateriaa vanhan miehen kanssa, joka pian kutsuu tarjoilijansa Paulon ruokahuoneeseen. Paulo tarjoilee ruokaa, kunnes vanha mies myrkyttyy ruuasta ja kuolee. Nikki repii avaimen miehen kaulasta, jolloin selviää Nikkin ja Paulon tuntevan jo ennestään toisensa. He varastavat miehen tallelokerosta timantit ja pakenevat.


title: Nikki Fernandez

text: Odottaessaan Sydneyn lentoasemalla Oceanic Airlinesin lentoa 815, parisuhteessa elävät Nikki ja Paulo näkevät Shannonin ja Boonen riitelevän. Nikki sanoo Paulolle, että ”lupaa, että meistä ei tule koskaan tuollaisia”. Paulo lupaa.


title: Nikki Fernandez

text: Nikki esiintyy ensimmäisellä ja toisella tuotantokaudella muutamissa jaksoissa vain taustalla olevana henkilönä.


title: Nikki Fernandez

text: Kolmannen tuotantokauden jakso "Expose" keskittyy Nikkiin ja Pauloon. Jakson alussa Hurley ja Sawyer törmäävät harhautuneeseen Nikkiin, joka kaatuu maahan heidän eteensä. He kuulevat hänen sanovan ”Paulo valehtelee” (). Tämän jälkeen Nikki kuolee. Pian Hurley ja Sawyer löytävät Nikkin poikaystävän, Paulon kuolleena. He uskovat syynä tapahtumaan olevan Toiset.


title: Nikki Fernandez

text: Takauma näyttää, kuinka Pauloa etsivä Nikki löytää tämän viidakosta ja kertoo haluavansa timantit. Nikki heittää Paulon päälle Arztin kokoelmasta haltuunsa ottaneen myrkyllisen hämähäkin, jonka pisto halvaannuttaa noin kahdeksaksi tunniksi. Paulon ollessa halvaantumaisillaan Nikki etsii timantteja. Hän löytää timantit Paulon housuista, jolloin Paulo sanoo Nikkille, että ”en antanut timantteja sinulle, koska sen jälkeen et olisi enää tarvinnut minua”. Nikkin huomaamatta samoja hämähäkkejä, joita hän heitti Paulon päälle, kiipeää hänen jaloilleen. Ne pistävät häntä, ja hän juoksee pois. Hätääntynyt Nikki kaivaa maahan kuopan, johon hän piilottaa timantit. Juostessaan pois viidakosta hän näkee Hurleyn ja Sawyerin. Takauma päättyy, ja jakson alussa nähty kohtaus jatkuu. Kuolleeksi luullut Nikki ja Paulo lasketaan kuoppaan, ja heidän päälle heitetään hiekkaa. Juuri kun hiekka osuu Nikkin kasvoille, hän avaa silmänsä; Nikki ja Paulo olivat vain halvaantuneita, eli Hurley ja Sawyer hautaavat heidät eläviltä. Hurleyn ja Sawyerin löydettyä harhaantuneen Nikkin, tämä sanoikin viimeisinä sanoinaan ”halvaantunut” (), eikä ”Paulo lies”.


title: Veikko Toivio

text: Veikko Eerikki Toivio (12. tammikuuta 1914 Metsäpirtti – 8. maaliskuuta 1975 Helsinki) oli suomalainen sotilas ja Mannerheim-ristin ritari numero 143. Pataljoonankomentajana Jalkaväkirykmentti 49:ssä toiminut Toivio nimitettiin Mannerheim-ristin ritariksi 9. heinäkuuta 1944. Sotilasarvoltaan hän oli majuri. Toivio toimi Edvin Laineen Tuntematon sotilas -filmatisoinnin sotilasasiantuntijana.


title: Heikki Kärpänen

text: Heikki Kärpänen (13. marraskuuta 1914 Parikkala – 29. joulukuuta 1963 Parikkala) oli suomalainen sotilas ja Mannerheim-ristin ritari numero 141. Nimityshetkellä Ryhmänjohtajana Erillispataljoona 12:ssa toiminut Kärpänen nimitettiin Mannerheim-ristin ritariksi 9. heinäkuuta 1944. 1941–1942 Kärpänen palveli Jalkaväkirykmentti 28:ssa konepistoolimiehenä ja 1942–1943 ryhmänjohtajana Jalkaväkirykmentti 49:ssä. Kärpänen haavoittui jatkosodassa kahdesti heinäkuussa 1942 Lampijärvellä ja marraskuussa 1943 Ohdassa Sotilasarvoltaan hän oli alikersantti. Nimitysperusteluissa mainitaan muun muassa suuri henkilökohtainen rohkeus sekä kunnostautuminen lukuisissa partiotaisteluissa.


title: Asser Puolamäki

text: Asser Ensio Puolamäki (9. kesäkuuta 1918 Kuhmoinen – 15. heinäkuuta 1944 Nietjärvi) oli Mannerheim-ristin ritari numero 148. Ritarin arvon hän sai 18. heinäkuuta 1944, kaaduttuaan kolme päivää aiemmin taistelussa. Ammatiltaan hän oli maanviljelijä ja sotilasarvoltaan ylikersantti.


title: Eino Kiiveri

text: Eino Kiiveri (3. maaliskuuta 1923 Parikkala – 15. heinäkuuta 1993 Punkaharju) oli suomalainen sotilas ja Mannerheim-ristin ritari numero 140. Ryhmänjohtajana Jalkaväkirykmentti 49:ssä toiminut Kiiveri nimitettiin Mannerheim-ristin ritariksi 9. heinäkuuta 1944. Sotilasarvoltaan hän oli nimityshetkellä korpraali.


title: Eino Kiiveri

text: Kiiveri osallistui ryhmänsä kaikkiin partioihin ja pataljoonansa iskujoukkoon. Hän muun muassa kulki puoli tuntia vihollisasemissa korsuja tuhoten ja kranaattiensa loputtua jatkoi etsimillään viholliskranaateilla. Kiiveri raivasi yksin tiensä vihollistukikohtaan, tuhosi vartiomiehen ja palasi viholliskonekivääri mukanaan omalle puolelle. Puolustusvaiheessa Kiiveri nouti vihollisen asemista patruunatäydennystä.


title: Eino Kiiveri

text: Sodan jälkeen Kiiveri toimi yksityisyrittäjänä rakennusalalla.


title: Sofia Boutella

text: Sofia Boutella (s. 3. huhtikuuta 1982) on Algeriassa syntynyt ranskalainen hip-hop-tanssija. Hän on esiintynyt muun muassa Niken mainoksissa. Hänen isänsä on tunnettu säveltäjä ja koreografi Safy Boutella.


title: Sofia Boutella

text: Boutella syntyi Algeriassa, josta hän muutti 10 vuoden ikäisenä perheensä kanssa Ranskaan. Ennen muuttamista hän oli aloittanut tanssin opiskelun. Heti Ranskaan muutettuaan hän aloitti GRS-tanssin opiskelun. Myöhemmin hän vaihtoi tanssityylin hip-hopiin.


title: Sofia Boutella

text: Hänet "löysi" Blanca Li, tunnettu koreografi, joka työskenteli muun muassa Daft Punkin kanssa. Sittemmin hän teki erilaisia rooleja elokuviin ja televisiosarjoihin, kuten "Sous le soleil" ja "Les Cordier, juge et flic".


title: Sofia Boutella

text: Sofia tanssi myös Vagabond Crewn rinnalla, oli mukana luomuksessa nimeltä "Chienne de vie" ja Aphrodite-ryhmässä, jonka oli perustanut Vagabond Crewn Momo.


title: Sofia Boutella

text: Nike teki hänestä mainoskasvonsa tarkoituksenaan saada julkisuuskuvaansa lisää hip-hoppia ja naisellisuutta, mikä tarjosi hänelle tilaisuuden tehdä yhteisytyötä koreografi Jamie Kingin kanssa. Sittemmin hän on tehnyt töitä monien tähtien kanssa kuten Madonna, Jamiroquai ja Rihanna. Hän osallistui Madonnan The Confessions Tour -kiertueelle vuonna 2005 ja "Sweet and sticky" -kiertueelle vuosina 2008-2009.


title: Paulo (Lost)

text: Paulo on yksi televisiosarjan "Lost" hahmoista. Pauloa esittää näyttelijä Rodrigo Santoro.


title: Paulo (Lost)

text: Brasilialainen Paulo on huijari, joka esittää toimivan erään vanhan ja rikkaan miehen tarjoilijana. Tilaisuuden tullen hän tappaa miehen myrkyttää tämän ruoan, ja yhdessä naisystävänsä Nikkin kanssa Paulo varastaa miehen arvokkaat timantit kassakaapista.


title: Paulo (Lost)

text: Odottaessaan Sydneyn lentoasemalla Oceanicin lentoa 815, parisuhteessa elävät Nikki ja Paulo näkevät Shannonin ja Boonen riitelevän. Nikki sanoo Paulolle, että ”lupaa, että meistä ei tule koskaan tuollaisia”. Paulo lupaa.


title: Paulo (Lost)

text: Paulo ei esiinny paljoa ensimmäisellä ja toisella tuotantokaudella. Ensimmäisellä tuotantokaudella Paulo on mukana pelastusporukassa ja tutkii saarta muiden kanssa. Paulo löytää selviytyneistä alun perin ensimmäisenä maanalaisen , jonka WC:hen hän piilottaa varastetut timantit. Locken ja muutaman muun löytäessä aseman ja lähtiessä tutkimaan sitä, Paulo lähtee heidän mukaansa. Hän ottaa WC:stä timantit takaisin haltuunsa, jottei kukaan muu löytäisi niitä.


title: Paulo (Lost)

text: Kolmannen tuotantokauden jakso "Expose" keskittyy sekä Pauloon että Nikkiin. Jakson alussa Hurley ja Sawyer törmäävät harhautuneeseen Nikkiin, joka kaatuu maahan heidän eteensä. He kuulevat hänen sanovan "Paulo valehtelee" (engl. Paulo lies). Tämän jälkeen Nikki kuolee. Pian Hurley ja Sawyer löytävät Nikkin poikaystävän, Paulon kuolleena. He uskovat syynä tapahtumaan olevan Toiset.


title: Paulo (Lost)

text: Takauma paljastaa, kuinka Pauloa etsivä raivostunut Nikki löytää tämän viidakosta ja kertoo haluavansa timantit. Nikki heittää Paulon päälle Arztin kokoelmasta haltuunsa ottaneen myrkyllisen hämähäkin, jonka pisto halvaannuttaa noin kahdeksaksi tunniksi. Paulon ollessa halvaantumaisillaan Nikki etsii timantteja. Hän löytää timantit Paulon housuista, jolloin Paulo sanoo Nikkille, että ”en antanut timantteja sinulle, koska sen jälkeen et olisi enää tarvinnut minua”. Nikkin huomaamatta samoja hämähäkkejä, joita hän heitti Paulon päälle, kiipeää hänen jaloilleen. Ne pistävät häntä, ja hän juoksee pois. Hätääntynyt Nikki kaivaa maahan kuopan, johon hän piilottaa timantit. Juostessaan pois viidakosta hän näkee Hurleyn ja Sawyerin. Takauma päättyy, ja jakson alussa nähty kohtaus jatkuu. Kuolleeksi luullut Nikki ja Paulo lasketaan kuoppaan, ja heidän päälle heitetään hiekkaa. Juuri kun hiekka osuu Nikkin kasvoille, hän avaa silmänsä; Nikki ja Paulo olivat vain halvaantuneita, eli Hurley ja Sawyer hautaavat heidät eläviltä. Hurleyn ja Sawyerin löydettyä harhaantuneen Nikkin, tämä sanoikin viimeisinä sanoinaan ”halvaantunut” (engl. paralysed), eikä ”Paulo lies”.


title: Internalismi ja eksternalismi (tietoteoria)

text: Internalismi ja eksternalismi ovat tietoteoriassa uskomusten oikeutusteorioihin liittyviä näkökantoja. Internalismin mukaan kaikki mitä tarvitaan uskomuksen oikeutukseen on suoraan tietoisuuden saatavilla. Internalismin mukaan siis uskomuksen oikeuttavat tekijät ovat joko toisia uskomuksia tai erilaisia kokemuksia. Eksternalismin mukaan uskomusten oikeutukseen vaikuttavat puolestaan vain tietoisuuden ulkopuoliset ("external") seikat.


text:
Internalistisia oikeutusteorioita ovat ennen kaikkea fundamentalismi, jonka mukaan on olemassa perususkomuksia, joista muut uskomukset riippuvat ja jotka oikeuttavat muut uskomukset, sekä koherentismi, jonka mukaan uskomukset ovat oikeutettuja, jos ne sopivat yhteen muiden uskomusten kanssa. Eräs eksternalistinen oikeutusteoria on puolestaan reliabilismi, jonka mukaan uskomukset oikeuttaa tiedon tuottavan prosessin luotettavuus.
Eräs suosituimmista internalismia puoltavista perusteluista perustuu havaintoon siitä, että jos kuvittelemme ihmissubjekteja, jotka olisi kokonaan irrotettu ympäristöstään (esimerkiksi pahan kartesiolaisen demonin kaltaisen olennon toiminnan seurauksena), emme kuitenkaan ajattele, että nämä ihmiset lakkaisivat olemasta rationaalisia sen suhteen, ottavatko he havaitsemansa asiat sellaisina kuin ne ilmenevät. Tämä uuden pahan demonin argumentti internalismin puolesta (ja eksternalismia vastaan), jonka on ensimmäisenä esittänyt Stewart Cohen, perustuu siihen, että meidän kaltaisemme ihmisyksilöt ovat yhtä oikeutettuja uskomuksissaan kuin mekin uskoessamme mitä uskomme. Koska ajatuskokeeseen kuuluu, että näiden ihmisten uskomukset eivät ole luotettavien mekanismien tuottamia tai havaintokokemuksen takaamia, väite siitä, että uskomustemme oikeutus perustuisi tällaisiin asioihin, vaikuttaa kokevan haasteen. Eksternalistit ovat tarjonneet ongelmaan useita vastauksia, mutta tietoteoreetikot eivät ole yksimielisiä siitä, ovatko vastaukset olleet onnistuneita.


title: Ettore Scola

text: Ettore Scola (10. toukokuuta 1931 Trevico – 19. tammikuuta 2016 Rooma) oli italialainen elokuvaohjaaja ja -käsikirjoittaja.


title: Ettore Scola

text: Scola debytoi käsikirjoittajana 1953 ja ohjasi ensimmäisen elokuvansa 1964. "Mehän rakastimme toisiamme niin paljon" ("C’eravamo tanto amati") oli vuonna 1974 huomattava kansainvälinen menestys.


title: Ettore Scola

text: Elokuvan "Tanssit" ("Le bal") ohjaus toi Scolalle vuonna 1984 sekä César-palkinnon että Berliinin elokuvajuhlien Hopeisen karhun. Muihin tunnettuihin Scolan elokuviin kuuluu "Kohtaaminen Roomassa" ("Una giornata particolare", 1977).


title: Ettore Scola

text: Scola voitti Golden Globen 1978. Lisäksi muutamat hänen elokuvistaan olivat ehdolla Oscar-palkinnon saajaksi. Scola palkittiin Cannesin elokuvajuhlilla, ja hän oli useaan otteeseen ehdolla Kultaisen palmun saajaksi.


title: Ettore Scola

text: Scola jatkoi uraansa 2000-luvulle saakka. Hän kuoli 84-vuotiaana roomalaisessa sairaalassa 19. tammikuuta 2016.


title: Ivana Helsinki Paola Suhonen

text:
Ivana Helsinki Paola Suhonen on suomalainen muotitalo. Paola Suhonen perusti Ivana Helsinki -tuotemerkin siskonsa Pirjo Suhosen kanssa vuonna 1998, aluksi nimi oli Ivana Finlandia. Ivana Helsinki on ensimmäinen pohjoismainen yritys, joka on valittu Pariisin muotiviikon päänäytöksiin ja New Yorkin muotiviikkojen viralliseen näytöskalenteriin. Ivana Helsingin brändiin kuuluvat suomalainen käsityö, kirkkaat värit ja omaperäiset kuvioinnit. Tuotemerkin alla tuotetaan nykyään myös elokuvia. Toimitusjohtajana toimii siskosten isä Pentti Suhonen. Ivana Helsingin toimistotilat ja konseptimyymälä sijaitsevat Helsingissä. Vuonna 2012 Ivana Helsinki avasi toisen konseptimyymälänsä New Yorkin Nolita-kaupunginosaan. Yritys toimii virallisesti nimellä Markkinointi P. Suhonen Oy.
Paola Suhonen perusti Ivana Helsinki -tuotemerkin siskonsa Pirjo Suhosen kanssa vuonna 1998. Ensimmäinen mallisto lanseerattiin saman vuoden elokuussa. Materiaalina oli yksi ainoa kangas, tummansininen denim ja mallistossa seitsemän tuotetta. Kansainvälisessä mediassa Ivana Helsingin tyyli on saanut hyvin huomiota.
Vuonna 2007 Ivana Helsinki osallistui Diamond, Stripes and Revolver -mallistollaan ainoana pohjoismaisena yrityksenä ja ensimmäisenä suomalaisena yrityksenä Pariisin muotiviikoille. Seuraavana vuonna yritys valittiin Pariisin muotiviikon päänäytöksiin ensimmäisenä pohjoismaisena yrityksenä. Syyskuussa 2010 Ivana Helsinki esitteli ensimmäisen mallistonsa New Yorkin muotiviikkojen virallisessa IMG kalenterissa.. Ivana Helsinki on ainoa pohjoismainen muodinalan toimija, joka on hyväksytty sekä Pariisin että New Yorkin muotiviikkojen viralliseen näytöskalenteriin.


title: Ivana Helsinki Paola Suhonen

text: Vuonna 2010 Ivana Trump ilmoitti haastaneensa Ivana Helsingin oikeuteen nimensä hyödyntämisestä. Tammikuussa 2011 nimen kirjoitusasua muutettiin muotoon Ivana Helsinki Paola Suhonen.


title: Ivana Helsinki Paola Suhonen

text: Ivana Helsinki kaikki mallistot 15 vuoden ajalta olivat vuonna 2013 esillä Designmuseossa. Näyttelyn nimi oli "Ivana Helsinki 15 vuotta – Matkalla kotiin".


title: Vertigo (kappale)

text: Vertigo oli Maltan edustuskappale vuoden 2007 Eurovision laulukilpailussa. Kappaleen esitti Olivia Lewis.


title: Vertigo (kappale)

text: Kappale kertoo Lewiksen suhteen vaikeuksista, jotka aiheutuvat hänen rakastajansa teoista. Hän tuntee tämän huimauksena, miettien jatkavansa yksin lopettaen suhteensa ennemmin kuin sopivan asiat.


title: Vertigo (kappale)

text: Musiikkityyliltään Vertigo muistuttaa itämaista musiikkia ja se sisältää keskiaasialaisia ja kaukoitäisiä aineksia, esimerkkinä gongi, jota lyödään muutamaan otteeseen kappaleen aikana. Lewis esiintyi kisoissa päällään silkistä tehty asu antaen vivahduksen Kiinasta.


title: Vertigo (kappale)

text: Malta ei yltänyt edellisessä kilpailussa kymmenen parhaan joukkoon, joten kappale esitettiin karsinnassa kahdentenakymmenentenä. Karsinnan äänestyksessä se sai 15 pistettä ollen lopulta 25. sijalla 28 esiintyjästä ja pudoten loppukilpailusta. Tämä aiheutti maalle sen ensimmäisen putoamisen loppukilpailusta sitten ensiesiintymisen ja kaikkien aikojen huonoimman sijoituksen.


title: Alppienajokoira

text: Alppienajokoira ("Alpenländische Dachsbracke") eli alppienmäyräajokoira on itävaltalainen koirarotu, joka tunnetaan Ranskassa nimellä "alppibassetti" ("Basset des Alpes"). Rotu muistuttaa pieniä sveitsinajokoiria, mutta on rakenteeltaan niitä hieman vankempi.


title: Alppienajokoira

text: Alppienajokoira on keskikokoinen, matalaraajainen, suorakaiteen muotoinen ja rakenteeltaan vankka metsästyskoira. Pää on hieman kiilamainen, kuono-osa hiukan kalloa pitempi. Kirsu on musta ja huulet kuivat. Korvat ovat suuret, pyöreäkärkiset ja leveät. Koiran turkki on kaksikerroksinen: runsasta pohjavillaa peittää vahva peitinkarva. Karvan pituus on rungossa 3–5 cm. Suositeltavin väri on tumma kauriinpunainen, jossa voi olla joukossa mustia karvoja. Valkoiset merkit eivät ole toivottuja. Myös musta punaruskein merkein hyväksytään, tällöin rinnassa voi olla valkoinen täplä.


title: Alppienajokoira

text: Alppienajokoira on kehitetty itävaltalaisista ajavista koirista. Tavoitteena oli luoda hitaasti ajava ja samalla sen verran korkearaajainen koira, että se pystyy helposti työskentelemään vaikeakulkuisessa alppimaastossa. Rodulla on hyvin kuuluva ja kantava haukku, ja sen tärkeimpiä saaliseläimiä ovat jänikset, kettu ja metsäkauris. Rotu on hyvin harvinainen Itävallan ulkopuolella.


title: Tulitikkutehtaan tyttö

text: Tulitikkutehtaan tyttö on Aki Kaurismäen käsikirjoittama ja ohjaama elokuva, joka sai ensi-iltansa vuonna 1990. Se on Kaurismäen niin sanotun työläistrilogian kolmas ja viimeinen osa.


title: Tulitikkutehtaan tyttö

text: Kaurismäki sai elokuvasta parhaan ohjauksen Jussin, Kati Outinen naispääosa-Jussin, Elina Salo naissivuosa-Jussin ja Esko Nikkari miessivuosa-Jussin. Berliinin elokuvajuhlilla 1990 elokuva sai kansainvälisen evankelisen elokuvaraadin Interfilmin pääpalkinnon ja kansainvälisen katolisen filmiraadin OCIC:n kunniamaininnan.


title: Tulitikkutehtaan tyttö

text: Kriitikko kirjoittaa arviossaan, että elokuva on toteutettu hienovaraisesti niin että siitä on syntynyt merkkiteos, toisin kuin olisi voinut käydä osaamattomissa käsissä. Teoksen sentimentaalisuus kasvaa pakahduttaviin mittoihin.


title: Tulitikkutehtaan tyttö

text: Vuonna 1992 kuusikymmentä suomalaista elokuvakriitikkoa äänesti itsenäisyyden 75-vuotisjuhlan kunniaksi kaikkien aikojen parhaasta kotimaisesta elokuvasta. Valituksi tulivat tasaäänin "Tulitikkutehtaan tyttö" ja Mikko Niskasen "Kahdeksan surmanluotia".


title: Tulitikkutehtaan tyttö

text: "The New York Timesin" kriitikot valitsivat "Tulitikkutehtaan tytön" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: San Paolo fuori le mura

text: Basilica di San Paolo fuori le mura on yksi Rooman neljästä suuresta varhaiskristillisestä basilikasta. Muut kolme ovat San Giovanni in Laterano, Santa Maria Maggiore ja Konstantinuksen basilika. Basilica di San Paolo fuori le mura rakennettiin kristinuskoa suosineen keisari Konstantinus Suuren hallituskaudella apostoli Paavalin haudalle. Se sijaitsi Aurelianuksen muurin ulkopuolella, mihin viittaa basilikan italiankielisen nimityksen ”fuori le mura” (). Kirkkoon kuuluu 1200-luvulla rakennettu benediktiiniläisluostari "Abbazia di San Paolo fuori le Mura". San Paolo fuori le mura on Rooman kirkoista suurin Pietarinkirkon jälkeen, ja se kuuluu Unescon maailmanperintöluetteloon.


title: San Paolo fuori le mura

text: Konstantinus Suuri antoi pystyttää apostoli Paavalin hautapaikalle kristillisen basilikan 300-luvulla. Basilikaa laajennettiin Valentinianus II:n, Theodosiuksen ja Arcadiuksen aikana. Kirkko säilyi pitkään alkuperäisessä asussaan, kunnes tulipalo tuhosi sen 1823. Basilika rakennettiin uudelleen vanhan mallin mukaan, mutta menetys oli korvaamaton. Alkuperäisestä rakennuksesta on jäljellä enää apsis ja alttarin edustan riemukaari, joka on koristeltu 400-luvun mosaiikeilla.


title: San Paolo fuori le mura

text: Kirkko on viisilaivainen. Kirkon ovet ovat pronssiset ja kullatut. Niistä vanhin on oikeanpuolimmaisin, jota kutsutaan Bysanttilaiseksi oveksi. Se on koristeltu apostoleja kuvaavin paneelein. Keskimmäinen pääovi on 7,48 metriä korkea ja 3,35 metriä leveä.


title: San Paolo fuori le mura

text: Kirkon laivojen pylväiköiden yläosia kiertää sarja paavien muotokuvia, joista varhaisimmat perustuvat taiteilijan mielikuvitukseen. Muotokuvat, jotka ovat kirkossa, eivät ole aidot, vaan aitoja säilytetään muualla.


title: San Paolo fuori le mura

text: Perimätiedon mukaan Konstantinus Suuri pystytti San Paolo fuori le muran apostoli Paavalin hautapaikalle. Vuosina 2002–2006 suoritetuissa arkeologisissa kaivauksissa kirkon kryptasta löytyi sarkofagi, joka on mahdollisesti apostolin viimeinen leposija.


title: Gino Paoli

text: Gino Paoli (s. 23. syyskuuta 1934) on italialainen viihdemusiikin alalla vaikuttava laulaja-lauluntekijä sekä entinen poliitikko.


title: Gino Paoli

text: Paoli syntyi Monfalconessa, mutta muutti jo varhain Genovaan. Hänen varhaisimmat menestyssinglensä olivat "La gatta" ja "Sapore di sale". Hän osallistui useasti San Remon musiikkijuhlille ja oli 1960–1970-lukujen suosituimpia italialaisia esiintyjiä.


title: Gino Paoli

text: Paoli selvisi uransa varhaisessa vaiheessa itsemurhayrityksestä. Hän on jatkanut uraansa 2000-luvulle ja kilpaillut San Remossa viimeksi vuonna 2002. Hän sai vuonna 1964 silloisen puolisonsa, näyttelijä Stefania Sandrellin kanssa Amanda-tyttären, josta itsestäänkin tuli näyttelijä.


title: Gino Paoli

text: Gino Paoli on lisäksi istunut Italian parlamentin alahuoneen, "Camera dei Deputatin" jäsenenä vuosina 1987–1992. Hän edusti Kommunistipuoluetta, mutta on sittemmin vetäytynyt politiikasta.


title: Rowan Williams

text: Rowan Douglas Williams (s. 14. kesäkuuta 1950) on entinen Canterburyn arkkipiispa ja Anglikaanisen kirkon hengellinen johtaja. Hän toimi Canterburyn arkkipiispana vuosina 2002–2012.


title: Rowan Williams

text: Williams on kotoisin Walesista. Hän opiskeli Cambridgen yliopistossa ja toimi Oxfordissa professorina. Hänen tohtorinväitöskirjansa käsitteli Venäjän kirkkohistoriaa ja kristillisyyttä. Williams vihittiin Monmouthin piispaksi vuonna 1992 ja nimitettiin Walesin arkkipiispaksi helmikuussa 2000. Canterburyn arkkipiispaksi hänet nimitettiin heinäkuussa 2002. Williams oli virassaan 104. Canterburyn arkkipiispa, mutta ensimmäinen, joka on kotoisin Englannin ulkopuolelta.


title: Rowan Williams

text: Williamsia on pidetty liberaalina, mutta hänen on myös katsottu olevan lähellä katolista liturgista perinnettä. Ennen piispuuttaan hänen näkemyksensä homoseksuaalisuudesta olivat hyvin vapaamielisiä, ja hän kannatti naispappeuden lisäksi myös homojen työskentelyä kirkon viroissa. 2000-luvulla hän on kuitenkin tiukentanut kantaansa, ja syytti vuonna 2007 Yhdysvaltain episkopaalista kirkkoa (joka vihki piispaksi homoseksuaalin miehen ja oli vihkimässä piispaksi myös lesbon) ”anglikaanisuuden rajojen venyttämisestä”.


title: Rowan Williams

text: Poliittiselta kannaltaan Williams on vasemmistolainen, ja monien muiden kirkonjohtajien tapaan hän tuomitsi Irakin sodan. Hän ottaa mielellään kantaa poliittisiin kysymyksiin. Erityisen kärkevästi hän arvosteli Yhdysvaltain ulkopolitiikkaa syksyllä 2007 Emel-lehdessä ja vertasi sitä brittien imperialismiin Intiassa.


title: Rowan Williams

text: Helmikuussa 2008 Williams sanoi BBC Radio 4:n haastattelussa, että šaria-lain käyttööntulo Britanniassa näyttää ”väistämättömältä” ja argumentoi, että se voisi ylläpitää sosiaalista koheesiota. Williamsin lausunto tulkittiin šarian tukemiseksi ja siitä nousi Britanniassa suuri kohu.


title: Rowan Williams

text: Kesäkuussa 2010 Williams arvosteli voimakkaasti koalitiohallituksen terveys- ja koulutuspolitiikkaa ”radikaaliksi”. Hänen mukaansa sitä ei ollut tuotu äänestäjien tietoon ennen vaaleja. Hän moitti myös sosiaaliturvajärjestelmässä kasvavaa jakoa ”ansaitseviin” ja ”arvottomiin” köyhiin.


title: Rowan Williams

text: Williams ilmoitti maaliskuussa 2012 eroavansa Canterburyn arkkipiispan tehtävästä vuoden lopulla ja ottavansa vuoden 2013 alussa vastaan tehtävän Cambridgen yliopiston Magdalene Collegen johtajana. Williamsin seuraajaksi arkkipiispana nimitettiin Justin Welby.


title: Trevico

text: Trevico on kunta Avellinon maakunnassa Campanian alueella Italiassa. Kunnassa on noin 1 000 asukasta. Kunnan pinta-ala on 11 neliökilometriä.


title: Nilla Pizzi

text: Adionilla Negrini ”Nilla” Pizzi (16. huhtikuuta 1919 Sant’Agata Bolognese, Emilia-Romagna – 12. maaliskuuta 2011) oli italialainen laulaja. Hän voitti kaksi ensimmäistä San Remon musiikkijuhlaa vuosina 1951 ja 1952 lauluilla ”Grazie dei fiori” ja ”Vola colomba”.


title: Ella Pyhältö

text: Ella Elisabeth Pyhältö (o.s. "Keranto", s. 2. toukokuuta 1976 Kokkola) on suomalainen teatterinäyttelijä, joka on näytellyt muun muassa Koko-teatterissa ja Teatteri Avoimissa Ovissa.


title: Ella Pyhältö

text: Pyhältö opiskeli puhe- ja draamataiteilijaksi Snellman-korkeakoulussa josta hän valmistui 2001. Tämän jälkeen hän on luonut uraa myös lausuntataiteilijana ja on Suomen Lausujain Liiton puheenjohtaja. Lisäksi Pyhältö ohjaa lasten ja nuorten teatteria.


title: Ella Pyhältö

text:
Pyhältön tärkeimpiin rooleihin kuuluvat Teatteri Avointen Ovien "Sisäkuvia" (2002), "Meitä on monta" (2003), "Sanovat sitä rakkaudeksi" (2004) sekä näytelmät Sylvi Kekkosesta 2002 ja 2004. Vuonna 2013 hän näytteli Teatteri Avoimissa Ovissa Lean roolin "Huojuvassa talossa" ja Katri Valan roolin näytelmässä "Vala".
Pyhältö näytteli myös Meri Vikstedtiä Salatuissa elämissä. Hän esittää myös sivurooleja Muumilaakson tarinoiden vuoden 2017 uudessa dubbauksessa.


title: Ella Pyhältö

text: Pyhältö toimi yhdessä Marco Bjurströmin kanssa juontajana televisiosarjassa "Me Kastelijat" vuonna 1997. Pyhältö on näytellyt Salatuissa Elämissä Meri Vikstedtiä vuosina 2010, 2011 sekä 2016. Hän on lisäksi toiminut myös ääninäyttelijänä muun muassa animaatioelokuvissa "Utelias Vili", "" ja "Zootropolis – eläinten kaupunki" sekä animaatiosarjoissa "Animalia", "Madagascarin pingviinit", "Brandy ja Herra Whiskers", "Sonic Boom","" ja "Legend Quest".


title: Ella Pyhältö

text: Pyhältö on myös juontanut LIV-kanavalla näytettävää "Sinkkulaiva"-ohjelmaa.


title: Luigi Tenco

text: Luigi Tenco (21. maaliskuuta 1938 – 27. tammikuuta 1967) oli italialainen viihdelaulaja ja -lauluntekijä sekä näyttelijä. Hän ehti lyhyeksi jääneellä urallaan vakiinnuttaa asemansa sekä I cavalieri -yhtyeen keulahahmona pseudonyymillä "Gigi Mai" että sooloartistina, jona hänen ensimmäinen singlensä oikealla nimellä oli "Quando" (1962).


title: Luigi Tenco

text: Tuon ajan italialaiset viranomaiset sensuroivat joitakin Luigi Tencon lauluja, joihin kuuluivat "Cara maestra", "Io sì" ja "Una brava ragazza".


title: Luigi Tenco

text: Tenco osallistui vuonna 1967 San Remon musiikkijuhlille laululla "Ciao Amore Ciao". Hänen esitystään ei kuitenkaan kelpuutettu loppukilpailuun, ja hän riisti henkensä 28-vuotiaana. Hänen rakastettunsa, maailmankuulu laulajatar Dalida, yritti surunsa murtamana seurata Tencoa kuolemaan samana vuonna, mutta itsemurhayritys ei onnistunut.


title: Montes Claros

text: Montes Claros [- kla:-], on kaupunki Brasiliassa, Minas Geraisin osavaltiossa. Asukkaita siellä oli 306 000 vuonna 2000. Montes Claros on kauppa- ja teollisuuskeskus. Sen lähistöllä on Serra do Espinhaçon alue jalokiviesiintymineen.


title: Mika Ala-Panula

text: Mika Ala-Panula on suomalainen imitaattori, spiikkeri, ääninäyttelijä ja media-alan yrittäjä.


title: Mika Ala-Panula

text: Hän aloitti imitoinnin harrastuksena ollessaan yläasteella vuonna 1984. Ensimmäinen imitoitava henkilö hänen repertuaarissaan oli yläasteen teknisen työn opettaja. Sittemmin vuosien saatossa ohjelmistoon karttui noin 50 tunnetun julkkiksen äänet. Vuonna 2014 Ala-Panula juhlisti 30-vuotista esiintymisuraansa ja lopetti samalla uransa esiintyjänä. Hän esiintyi 30 vuoden aikana tuhansilla keikoilla eri puolilla Suomea sekä myös Ruotsissa. Vuonna 2007 Esiintyvät Taiteilijat ry palkitsi hänet ansioistaan Vuoden viihdetaiteilija -tunnustuksella. Ala-Panula on toiminut televisiossa juontajana muun muassa MTV3:n "Pöllölaakson aarre" -ohjelmassa vuosina 1995–1996. Imitaatioistaan hänet muistetaan muun muassa TV1:n "Itse valtiaat" -satiirisarjasta, jota hän teki koko sarjan olemassaolon ajan vuodesta 2001 vuoteen 2008. Parhaimmillaan hän teki sarjaan 14 vakiohahmon äänet. Hän on ollut myös dubbaamassa lukuisissa lastenelokuvissa ja -sarjoissa.


title: Mika Ala-Panula

text: Ala-Panula toimii nykyään tuottajana omassa media-alan yrityksessään, jossa hän valmistaa äänituotantoa, radio- ja televisiomainoksia, yritys-, esittely- ja opetusvideoita sekä internet-sivustoja. Yritys on nimeltään Fixumedia ja sen toimipaikkana on Kauhajoki.


title: Pohjoinen alue (Brasilia)

text: Brasilian pohjoinen alue on yksi Brasilian viidestä alueesta. Sen muodostavat seitsemän osavaltiota: Acre, Amapá, Amazonas, Pará, Rondônia, Roraima ja Tocantins. Alueen pinta-ala on 3 869 637,9 neliökilometriä ja siellä asuu noin 16 miljoonaa ihmistä.


title: Pohjoinen alue (Brasilia)

text: Pohjoinen alue on pinta-alaltaan Brasilian suurin alue.


title: Hermanni (nimi)

text: Hermanni on suomalainen asu miehen nimestä Herman. Kutsumamuoto Hermannista on Herkko. Suomalaisessa almanakassa nämä viettävät nimipäivää 12.7. Herman tulee muinaissaksan sotajoukkomiestä, sotilasta tarkoittavasta nimestä Hariman. Samaa kantaa ovat mm. espanjan Armando ja venäjän German. Suomessa muunnoksia ovat Herkon lisäksi mm. Manne, Hemmo ja Hemppo.


title: Hermanni (nimi)

text: Suomessa on helmikuuhun 2018 mennessä ollut kirjoilla kaikkiaan 9360 Hermanni-nimistä henkilöä, jotka ovat kaikki olleet miehiä.


title: Heikki Hilander

text: Heikki Hilander on suomalainen imitaattori, juontaja ja ääninäyttelijä. Hänen tunnetuimmat ääninäyttelijän roolinsa ovat olleet animaatiosarjassa "Itse valtiaat" ja elokuvassa "Keisarin salaisuus". Hän on tehnyt lukuisia radio-ohjelmia sekä paikallisradioon että valtakunnalliseen radioon. Televisio- ja radiotöiden ohella Hilander tekee imitaatiokeikkoja. Hilander sai oman tv-ohjelman, kun syksyllä 2010 alkoi viihdesarja "Hilander-TV", joka sisältää muun muassa imitaatioita, sketsejä, parodiaa ja musiikkia.


title: Heikki Hilander

text: Heikki Hilanderin on kertonut Raumalainen-lehden haastattelussa tehneensä ensimmäisen keikkansa 1988 ja uransa alkaneen MTV3:n ohjelmasta "Tule sellaisena kuin osaat". Vuonna 1989 Hilander aloitti Radio Auran Aaltojen toimittajana ja juontajana. Tunnetuimpia ohjelmia olivat yli 15 vuotta esitetty "Portinvartijan unelmat" ja imitaatio-ohjelma "Hessus Sentään!". Vuonna 2014 Hilander aloitti yhdessä Markku Heikkilän kanssa Ylen Turun Radiossa tulevan maakunnallisen ajankohtaisia aiheita kommentoivan ohjelman "Hilander ja Heikkilä".


title: Heikki Hilander

text: Televisiossa Hilander oli juontajana 1990-luvun lopulla ja 2000-luvun alussa esitetyssä "Huvin vuoksi" -viihdeohjelmassa. Hilander on toiminut ääninäyttelijänä useissa ohjelmissa, joista tunnetuin on vuonna 2001 alkanut animaatiosarja "Itse valtiaat". Hän on toiminut myös usean kauden ajan "Myyntimies Jethron" kertojaäänenä ja parivaljakko on tehnyt myös juontokeikkoja yhdessä. Vuonna 2010 Heikki Hilander teki Yle TV2:lla esitetyn "Hilander-TV"-viihdesarjan, joka julkaistiin myöhemmin myös DVD:llä. Vuonna 2011 hän esitti itseään "Neljän tähden illallinen" -ruokaohjelmassa.


title: Heikki Hilander

text: Muita tunnettuja juontajatehtäviä ovat olleet Renny & Geena -gaalan juonto 1990-luvulla sekä Suomen ensimmäisen Eurovision laulukilpailun digi-TV-lähetyksen juontaminen vuonna 2005. Ohjelmassa digi-tv-katsojat pystyivät valitsemaan Hilanderin varjoviisustudion tai Jaana Pelkosen, Heikki Paasosen ja Asko Murtomäen selostuksen välillä. Analogisella kanavalla selostivat ainoastaan Pelkonen, Paasonen ja Murtomäki. Vuonna 2014 Hilander teki Finlanders-yhtyeen 30-vuotisjuhlakiertueen isännän tehtävät.


title: Heikki Hilander

text: Hilander julkaisi vuonna 1996 levyn "Heikki Hilander" ja oli mukana "Itse valtiaiden" "200 apinaa – Paavo kuninkaaksi" -levyllä.


title: Erja Manto

text: Erja Maaria Manto (s. 8. joulukuuta 1956 Kotka) on suomalainen näyttelijä, ääninäyttelijä ja imitaattori.


title: Erja Manto

text: Manto tuli laajemmin tunnetuksi 1987 näyteltyään Loviisaa Hella Wuolijoen klassikkonäytelmiin perustuvissa televisioelokuvissa "Niskavuoren nuori emäntä" ja "Niskavuoren Heta". Hän on näytellyt sivurooleissa elokuvissa sittemminkin.


title: Erja Manto

text: Manto on toiminut vuosien ajan Yleisradion radioteatterissa ohjaajana ja tuottajana. Hän on myös toiminut lukijanäänenä monissa radiokuunnelmissa ja äänikirjoissa.


title: Erja Manto

text: Yle TV1:n poliittisissa satiirisarjoissa "Iltalypsy" (1993–2001) ja "Itse valtiaat" (2001–2008) Manto imitoi suomalaisia naispoliitikkoja, muun muassa Anneli Jäätteenmäkeä, Suvi Lindéniä, Suvi-Anne Siimestä, Päivi Räsästä, Tanja Karpelaa, Anni Sinnemäkeä ja Sirkka-Liisa Anttilaa.


title: Erja Manto

text: Erja Mannon vanhemmat olivat näyttelijät Kapo Manto ja Ritva Juhanto.


title: Nova Iguaçu

text: Nova Iguaçu [-su´], aikaisemmalta nimeltään Maxambomba, on kaupunki Brasiliassa, Rio de Janeiron osavaltiossa.


title: Nova Iguaçu

text: Kaupunki on Rio de Janeiron luoteinen esikaupunki. Asukkaita siellä oli 755 000 vuonna 2000. Siellä harjoitetaan elintarviketeollisuutta.